
SINTEZA
obiecțiilor și propunerilor/recomandărilor la proiectul de hotărâre a Guvernului 
cu privire la instituirea platformei pentru susținerea democrației participative (e-Democrație) 
(număr unic 214/MDED/AGE/2026)

	Nr.
	Autorii obiecțiilor
și propunerilor
	Nr.
	Obiecțiile și propunerile
	Argumentarea autorului
proiectului

	Avizare

	1
	Aparatul 
Președintelui 
Republicii Moldova
(Nr. 2/2 – 06 - 338 din 23.03.2026 )
	Cu privire la proiectul hotărârii:

	
	
	1
	Referitor la pct.3 și pct.4 
Conform textului proiectului, utilizarea platformei este obligatorie pentru ministere, Cancelaria de Stat, alte autorități administrative centrale subordonate Guvernului și structurile organizaționale din sfera lor de competență, rămânând la nivel de recomandare pentru celelalte instituții publice. 
Obiecție: Din punct de vedere al tehnicii legislative, dispozițiile cu caracter declarativ și de recomandare nu pot face obiectul unui act normativ. 
O astfel de abordare riscă să genereze o fragmentare instituțională, punând cetățeanul în situația de a utiliza mecanisme diferite în funcție de destinatarul cererii, fapt ce poate afecta coerența și eficiența procesului. 
Sugestie: Revizuirea acestor prevederi pentru a asigura uniformitatea procedurală, definind clar etapele de extindere a obligativității utilizării platformei pentru toate autoritățile publice, evitând normele cu caracter de recomandare, contribuind, astfel, la claritatea și coerența normativă.
	Nu se acceptă. 
Diferențierea regimului juridic la pct. 3 și 4 (caracter obligatoriu pentru autoritățile administrative centrale subordonate Guvernului și de recomandare pentru celelalte entități publice) reflectă limitele competenței Guvernului stabilite prin art. 22 lit. b)–c) din Legea nr. 467/2003 cu privire la informatizare și la resursele informaționale de stat și art. 14 din Legea nr. 100/2017 cu privire la actele normative. Instituirea unei obligații generale aplicabile autorităților publice autonome și autorităților administrației publice locale ar contraveni principiului autonomiei locale consacrat la art. 109 din Constituție și art. 3 din Legea nr. 436/2006 privind administrația publică locală - autonomia organizatorică, funcțională și financiară impunând ca o eventuală obligație de această amploare să fie reglementată prin act normativ de nivelul legii.

	
	
	2
	Referitor la pct. 7 
Proiectul prevede instituirea platformei la data adoptării, însă obligativitatea utilizării acesteia pentru cererile de acces la informație este prevăzută pentru 1 ianuarie 2027, dată la care se abrogă cadrul normativ actual (Hotărârea Guvernului nr. 1027/2023). 
Obiecție: Proiectul nu reglementează regimul juridic tranzitoriu. Nu este clar dacă autoritățile care vor utiliza voluntar platforma înainte de 2027 trebuie să dubleze evidența cererilor (atât în sistemul e-Democrație, cât și conform Hotărârii Guvernului nr. 1027/2023) sau cum se va asigura interoperabilitatea datelor în acest interval. 
Recomandare: Introducerea unor clauze tranzitorii care să precizeze clar modalitatea de gestionare a evidențelor până la 1 ianuarie 2027 și măsurile de asigurare a interoperabilității între sistemele utilizate.
	Nu se acceptă.
Funcționalul aferent înregistrării în platforma e-Democrație a cererilor de comunicare a informațiilor de interes public se pune în funcțiune începând cu 1 ianuarie 2027, dată la care se abrogă și Hotărârea Guvernului nr.1027/2023 privind modul de înregistrare a cererilor de comunicare a informațiilor de interes public. Subsecvent, nu există interval de coexistență care să impună norme tranzitorii. 

	
	
	Cu privire la Regulamentul privind modul de ținere a resursei informaționale formate de platforma pentru susținerea democrației participative (e-Democrație) (Anexa nr. 1) :

	
	
	3
	Referitor la pct. 8.6 de la Capitolul III și pct. 31 de la Capitolul V Normele respective conferă posesorului dreptul de a suspenda funcționarea platformei în cazul unor dificultăți tehnice sau riscuri de securitate.
Obiecție: Deși măsura este necesară din punct de vedere tehnic, suspendarea poate conduce la imposibilitatea depunerii petițiilor sau cererilor în termenele legale de decădere. Proiectul nu prevede un mecanism alternativ de recepționare sau o normă de suspendare/prelungire a termenelor în caz de nefuncționare a sistemului. 
Recomandare: completarea Regulamentului cu prevederi care să garanteze că perioadele de inactivitate a platformei nu vor afecta dreptul cetățenilor de a depune solicitări, inclusiv prin stabilirea unor măsuri de prelungire automată a termenelor sau de recepție alternativă.
	Se acceptă. 
Subpct. 8.6 a fost modificat.
Mecanismul distinct de prelungire automată a termenelor nu se preia la această etapă, întrucât Codul administrativ și Legea nr. 148/2023 privind accesul la informațiile de interes public oferă posibilități alternative de depunere a cererilor și de transmitere a răspunsurilor, atât pe suport de hârtie, cât și la adresa de email a autorității sau, după caz, a persoanei care a depus o cerere.
Totodată, luând în considerare recomandarea respectivă și de obiecția Ministerului Justiției, formulată la etapa expertizei juridice, proiectul Regulamentului a fost completat cu pct. 27 – 30 care reglementează efectele suspendării activității platformei asupra calculării termenelor legale și procedura de informare a utilizatorilor.
Totodată, ținând cont de faptul că reglementările aferente suspendării platformei se referă la ținerea, gestionarea și utilizarea resursei informaționale, pct. 25 – 30 au fost transferate din Capitolul V în Capitolul IV.

	
	
	4
	Pct.23 și pct.24 din același Capitol (asigurarea securității informaționale) se dublează integral, ceea ce contravine normelor de tehnică legislativă privind concizia și claritatea actului normativ. 
Recomandare: excluderea redundanțelor redacționale pentru a asigura o structură riguroasă a textului.
	Se acceptă. 

	
	
	5
5
	Pct.30 face referire la „schimbul informațional de date în SI RSSP”. 
Obiecție: Acronimul „SI RSSP” (probabil Sistemul Informațional „Registrul de Stat al Serviciilor Publice”) nu este definit nici la secțiunea „ Dispoziții generale”, nici în restul textului proiectului, iar prezența acestuia ar putea induce în eroare utilizatorul cu privire la denumirea sistemului reglementat. 
Pe de altă parte, pare că această prevedere se repetă, deoarece pct.28 din același capitol stipulează deja că „pentru asigurarea funcționalității eficiente și neîntrerupte a platformei e-Democrație, schimbul informațional de date al platformei e-Democrație este asigurat în regim non-stop”. 
Recomandare: Excluderea pct.30 pentru a elimina confuzia terminologică și repetarea normei stabilite la pct.28. 
În cazul în care menținerea acestuia este considerată necesară din motive tehnice, sugerăm substituirea acronimului „SI RSSP” cu denumirea corectă și completă a sistemului.
	Se acceptă.
Pct. 30, în redacția inițială a proiectului, a fost exclus.


	
	
	Cu privire la Conceptul platformei (Anexa nr.2) :

	
	
	6
	La pct.1 se substituie sintagma „inițiative civice” cu cea de „petiții colective” și elimină dreptul de a „iniția și susține inițiative civice”. 
Obiecție: Juridic, o inițiativă civică are o sferă de cuprindere mai largă decât o simplă petiție colectivă, vizând adesea procese de mobilizare comunitară și propuneri de politici publice, nu doar sesizări de încălcare a unor drepturi. Eliminarea acestui concept, fără o justificare în nota informativă, diminuează scopul declarat al proiectului de a susține democrația participativă.
	Nu se acceptă. 
Modificarea terminologică operată la Concept este corelată cu cadrul normativ primar în vigoare la momentul elaborării proiectului. Conform Codului administrativ nr. 116/2018 (art. 9 alin. (1) și art. 73), noțiunea de „petiție” acoperă orice cerere, sesizare sau propunere adresată autorității publice, inclusiv cele semnate de mai multe persoane. Noțiunea distinctă de „inițiativă civică” este reglementată la art. 18-20 din Legea nr. 239/2008 privind transparența în procesul decizional și va primi un cadru normativ revizuit prin proiectul de lege privind participarea publică în procesul decizional (nr. unic 124/CS/2026). Pe perioada coexistenței celor două proiecte, AGE va asigura, după intrarea în vigoare a noii legi, ajustarea Conceptului prin includerea expresă a inițiativelor civice ca obiect informațional distinct.

	
	
	7
	La pct.4.1 se urmărește o digitalizare a activităților de depunere și procesare a petițiilor și a cererilor de informații, având ca scop integrarea acestora în ecosistemul digital existent. 
Obiecție: analiza coroborată cu celelalte articole din proiect, inclusiv cu pct.16 concluzionează trecerea completă de la fluxul tradițional la cel digital. 
Deși platforma este menită să fie accesibilă, utilizarea obligatorie a identității electronice pentru depunerea cererilor sau semnarea petițiilor colective poate reprezenta un factor de risc pentru incluziunea persoanelor cu competențe digitale reduse sau care nu dețin mijloace de autentificare electronică, această platformă fiind adaptată doar categoriilor de cetățeni „alfabetizați” digital. 
Recomandare: Reevaluarea terminologiei pentru a menține un spectru larg de participare civică, conform titlului și scopului general al platformei.
	Nu se acceptă.
Conform pct. 2.2 din Nota de fundamentare, platforma diversifică canalele de depunere a petițiilor, fără a substitui mecanismele tradiționale. Persoanele care nu dețin mijloace de identificare electronică pot depune petițiile și cererile prin canalele alternative prevăzute la art. 74 din Codul administrativ și art. 11 alin. (2) din Legea nr. 148/2023. Soluția propusă respectă principiul accesibilității și incluziunii digitale, fără a impune restricționarea drepturilor cetățenilor.

	
	
	8
	Nu este clar ce ar presupune eficientizarea procesului de petiționare, menționată la pct. 4.5 din Concept. 
Ori procesul de petiționare implică dreptul cetățeanului de a adresa cereri autorităților publice și de a primi răspuns. 
Dacă Platforma e-Democarație se dorește a fi un serviciu pentru a eficientiza/debirocratiza procesul de petiționare, în general, prin introducerea unui sistem online unic, integrat, care ar face tot procesul mai rapid, mai simplu și mai eficient, atunci considerăm că distincția la subpunctul 3.1 urmează a se face între: 
- petiții (cereri prin care se semnalează o problemă sau se solicită emiterea unui act administrativ); 
- cereri de comunicare a informațiilor de interes public; 
- inițiative civice, iar fiecare dintre aceste categorii pot fi, la rândul lor, individuale și/sau colective. 
Acest lucru ar permite cetățenilor să identifice cu ușurință în ce categorie pot plasa petițiile/cererile: cereri prin care se solicită emiterea unui act administrativ, sesizări referitoare la o informație de interes public, fie propuneri de realizare a unor acțiuni de interes public. 
Mai mult ca atât, fiecare dintre aceste categorii de cereri au un regim juridic distinct: petițiile se depun și se examinează conform Codului administrativ nr. 116/2018, solicitările de informații se depun și se examinează conform Legii nr. 148/2023 privind accesul la informațiile de interes public, iar inițiativele civice se depun și se examinează conform Legii privind participarea publică în procesul decizional, care are consacrate trei capitole inițiativei civice. 
Din considerentele enunțate supra, Proiectul HG cu privire la instituirea platformei pentru susținerea democrației participative (e-Democrație) și a modificărilor ce se operează la Conceptul platformei pentru susținerea democrației participative (e-Democrație) urmează să fie întemeiat pe cele trei acte normative, precum și pe altele cum ar fi: Legea nr. 467/2003 cu privire la informatizare și la resursele informaționale de stat, Legea nr. 239/2008 privind transparența în procesul decizional, Legea nr. 133/2011 privind protecția datelor cu caracter personal.
	Nu se acceptă.
A se vedea argumentarea de la obiecția nr. 6. Distincția reflectă cadrul primar în vigoare, iar ajustarea se va opera după intrarea în vigoare a Legii privind participarea publică în procesul decizional.

	
	
	La Nota de fundamentare:

	
	
	9
	La pag.3 se menționează: Implementarea în Republica Moldova a instrumentelor electronice de democrație participativă nu ar substitui sistemul actual de petiționare și variațiile acestuia, ci ar diversifica canalele de depunere a petițiilor, fapt din care rezultă că cetățenii vor putea depune petiții/cereri, altele decât solicitările privind inițiativele civice și/sau cereri de comunicare a informațiilor de interes public, și pe Platforma e Democrație. 
La aceiași pagină cităm că vor fi configurate și instrumente care să permită depunerea petițiilor electronice individuale și cererilor de comunicare a informațiilor de interes public către instituțiile publice. Sistemul va permite oamenilor să economisească timp și alte resurse, să monitorizeze trasabilitatea petiției sau a cererii, asigurându-se că solicitarea ajunge direct la autoritatea responsabilă și este examinată în termeni proximi. În cele mai dese cazuri, entitățile publice pentru a facilita crearea petiției de către cetățeni expun pe propriile pagini oficiale un formular tipizat care urmează a fi completat de către petiționar.
Considerăm că, fără o clarificare expresă a ceea ce urmează să devină Platforma e-Democrație, modificările ce se propun la HG nr.564/2024 pentru aprobarea Conceptului platformei pentru susținerea democrației participative (e-Democrație) care fac distincție între: - petiții individuale; - petiții colective; - cereri de comunicare a informațiilor de interes public, neglijează dreptul de inițiativă civică și creează o confuzie pentru viitorii utilizatori. Prin intermediul unei petiții, petiționarii pot sesiza/reclama încălcarea unor drepturi sau pot solicita informații (art. 9 și art. 73-76 din Codul administrativ, și art. 13-17 din Legea nr. 148/2023 privind accesul la informațiile de interes public), iar prin intermediul inițiativelor civice cetățenii pot propune autorităților publice inițierea elaborării unei decizii, inclusiv de modificare sau actualizare a deciziilor în vigoare. Nu orice petiție colectivă poate fi catalogată automat ca o inițiativă civică, deoarece acestea din urmă trebuie să întrunească condiții suplimentare (art. 18-20 din Legea privind participarea publică în procesul decizional).
	Nu se acceptă.
A se vedea argumentarea de la obiecția nr. 6. 

	2
	Agenția Servicii 
Publice
(Nr. 01/2348 din 19.03.2026)
	10
	La proiectul Regulamentului, pct.22 al Capitolului IV, ultima parte a propoziției: „…precum și cu alte resurse și sisteme informaționale de stat necesare implementării funcționalităților platformei, în conformitate cu cadrul normativ” propunem de exclus, deoarece platforma e-Democrație va interacționa cu platforma MConnect și nicidecum separat, cu alte resurse și sisteme informaționale ale altor instituții.
	Se acceptă parțial.
Sintagma nu se exclude, dar, în redacția definitivată a proiectului, pct. 24 a fost ajustat corespunzător obiecției, sensul fiind evidențierea posibilităților de interacțiune cu resursele enumerate exhaustiv la pct. 28 din Concept, fără crearea de excepții de la regulile de interoperabilitate.


	3
	Congresul 
Autorităților Locale din Moldova
(Nr.81 din 16.03.2026)
	11
	Se recomandă precizarea în textul proiectului a tipului de semnătură electronică sau identificarea la distanță a petiționarilor prin mijloace electronice, cu care se vor accepta ca fiind valide în sistemul informațional: petițiile individuale sau colective, cererile de comunicare a informațiilor de interes public, mesajele de feedback și opiniile transmise în cadrul sondajelor de opinie de către persoanele fizice și persoanele juridice de drept privat.
	Nu se acceptă.
Regulile privind tipul de semnătură și condițiile de valabilitate sunt reglementate de Legea nr. 124/2022 privind identificarea electronică și serviciile de încredere și, prin urmare, nu se impune preluarea acestora în textul Regulamentului.  

	4
	Centrul Național pentru Protecția Datelor cu Caracter Personal 
(Nr. 04-01 /1052 din 27.03.2027)
	12
	Cu referire la subpct. 12.7 din proiect, s-a reținut că registratorul are obligația să exercite dreptul de acces la datele cu caracter personal și dreptul de intervenție asupra datelor cu caracter personal, în conformitate cu prevederile legislației din domeniul protecției datelor cu caracter personal. 
Pe de altă parte, registratorii datelor sunt persoanele juridice de drept public care recepționează și examinează petiții individuale sau colective, cereri de comunicare a informațiilor de interes public, mesaje de feedback și opinii transmise în cadrul sondajelor înregistrate în sistem. 
În acest context, este necesar a se sublinia că, potrivit rigorilor Legii nr. 133/2011 privind protecția datelor cu caracter personal, drepturile aferente prelucrării datelor cu caracter personal (precum dreptul de acces, dreptul de intervenție, dreptul de opoziție etc.) sunt recunoscute exclusiv subiecților de date – respectiv, persoanelor fizice vizate. 
Prin urmare, persoanele juridice de drept public, în calitate de operatori de date, nu pot exercita aceste drepturi, ci au obligația legală de a asigura, garanta și facilita exercitarea efectivă a acestora de către subiecții de date, în condițiile și limitele stabilite de cadrul normativ aplicabil. 
În consecință, formularea prevăzută la subpct. 12.7, 14.5 necesită a fi revizuită, în sensul corelării acesteia cu prevederile Legii nr. 133/2011, prin delimitarea clară între rolul registratorului (furnizorului/destinatarului) ca operator de date și drepturile exclusive ale persoanelor fizice vizate.
	Se acceptă.
Subpct. 12.7 a fost modificat.


	
	
	13
	Dispozițiile propuse la pct. 16 și pct. 17 din proiect, potrivit cărora datele sunt păstrate până la lichidarea resursei informaționale, instituie în fapt păstrarea pe durată nedeterminată a datelor cu caracter personal. 
Complementar menționăm că, conform art. 4 alin. (1) lit. e) al Legii nr. 133/2011 privind protecția datelor cu caracter personal, datele care fac obiectul prelucrării trebuie să fie stocate într-o formă care să permit identificarea subiecților datelor cu caracter personal pe o perioadă care nu va depăși durata necesară atingerii scopurilor pentru care sunt colectate și ulterior prelucrate. 
Totodată, potrivit art. 11 al legii menționate mai sus, condițiile și termenele de stocare a datelor cu caracter personal se stabilesc de legislație, ținându-se cont de prevederile art. 4 alin. (1) lit. e). La expirarea termenului de stocare, datele cu caracter personal urmează a fi distruse în modul stabilit de lege. Datele cu caracter personal din registrele de stat, de la data încetării utilizării acestora, pot rămâne la păstrare primind statutul de document de arhivă. 
La încheierea operațiunilor de prelucrare a datelor cu caracter personal, dacă subiectul acestor date nu și-a dat consimțământul pentru o altă destinație sau pentru o prelucrare ulterioară, acestea vor fi: a) distruse; b) transferate unui alt operator, cu condiția ca operatorul inițial să garanteze faptul că prelucrările ulterioare au scopuri similare celor în care s-a făcut prelucrarea inițială; c) transformate în date anonime și stocate exclusiv în scopuri statistice, de cercetare istorică sau științifică. 
Pornind de la prevederile menționate, în vederea respectării principiilor de protecție a datelor cu caracter personal, recomandăm evaluarea și stabilirea unui termen concret păstrare a acestor date, precum și a procedurii de distrugere/arhivare/transmitere a datelor cu caracter personal după epuizarea scopului pentru care au fost colectate/prelucrate.
	Se acceptă.
Pct. 16 și 17 au fost expuse într-o redacție nouă care stabilește păstrarea pe perioada necesară scopurilor pentru care au fost colectate, cu ștergere, anonimizare sau arhivare la expirarea termenelor, în condițiile legislației privind protecția datelor cu caracter personal și fondul arhivistic de stat. 



	5
	Cancelaria de Stat
(Nr. CS-1435-24-69-914 din 23.03.2026)
	La proiectul hotărârii Guvernului:

	
	
	14
	În contextul propunerii de abrogare a Hotărârii Guvernului nr. 1027/2023 privind modul de înregistrare a cererilor de comunicare a informațiilor de interes public, se impune de a completa proiectul cu norme privind modul de înregistrare a cererilor de comunicare a informațiilor de interes public (CCIIP) prin intermediul platformei pentru susținerea democrației participative (e Democrație). Totodată, necesită a fi reglementat modul de înregistrare a CCIIP înaintate furnizorului de informații prin alte modalități prevăzute de lege, și anume: electronic (prin e-mail sau pagina web a autorității), prin poștă tradițională sau depuse în scris la sediul furnizorului de informații.
	Se acceptă.
Pct. 6 din proiectul hotărârii reglementează modul de înregistrare a cererilor de comunicare a informațiilor de interes public pe platforma e-Democrație de către subdiviziunea sau persoana responsabilă de recepționarea și înregistrarea petițiilor. Totodată, sbp. 12.1. din proiectul Regulamentului a fost completat, stabilindu-se obligația registratorului de a înregistra cererile transmise spre examinare care au fost depuse prin alte canale de comunicare.


	
	
	15
	Concomitent, în vederea executării prevederilor art. 15 din Legea nr. 148/2023, referitoare la modelul și modul ținerii registrului cererilor de comunicare a informațiilor de interes public, se impune completarea proiectului cu prevederi suplimentare. 
Adițional, chiar dacă în pct. 1 se menționează că proiectul de Regulament este elaborat în vederea reglementării inclusiv a conținutului platformei e-Democrație, în textul acestuia lipsesc norme care reglementează aspectele respective.
	Nu se acceptă. 
Conținutul Platformei e-Democrație este reglementat inclusiv de Conceptul platformei pentru susținerea democrației participative (e-Democrație), aprobat prin Hotărârea Guvernului nr. 564/2024, care oferă detaliile complementare Regulamentului în partea ce ține de conținutul (spațiul informațional) al platformei.  

	
	
	16
	Totodată, denumirea proiectului necesită să exprime cu claritate obiectul reglementării, respectiv se impune completarea cu textul ,,și modificarea Conceptului platformei pentru susținerea democrației participative (e-Democrație), aprobat prin Hotărârea Guvernului nr. 564/2024.
	Se acceptă.
Denumirea proiectul a fost modificată conform obiecției.

	
	
	17
	Proiectul hotărârii Guvernului, la clauza de adoptare, se propune a fi completat cu Codul administrativ al Republicii Moldova, având în vedere că aprobarea Regulamentului are drept scop reglementarea unui instrument digital, pentru a facilita accesul cetățenilor la autoritățile publice, promovarea transparenței și responsabilității prin realizarea dreptului de petiționare și de acces la informații de interes public, care sunt reglementate de actul normativ respectiv. Ajustările potrivite vor asigura o mai bună înțelegere și utilizare corectă și conform destinației a platformei de către utilizatori.
	Nu e acceptă.
[bookmark: Articolul_44.]În conformitate cu art. 44 alin. (1) din Legea nr. 100/2017 cu privire la actele normative, clauza de adoptare a actului normativ poate conține temeiul legal de adoptare a acestuia. În cazul proiectului, temei legal de adoptare servesc art. 15 alin. (1) din Legea nr. 148/2023 privind accesul la informațiile de interes public și art. 22 lit. c) și d) din Legea nr. 467/2003 cu privire la informatizare și la resursele informaționale de stat. Totodată, precizăm că, Codul  administrativ nu conține norme care să abiliteze Guvernul să emită actul normativ respectiv.

	
	
	18
	Punctul 3 din proiectul hotărârii Guvernului necesită a fi reformulat în vederea aducerii în concordanță cu explicarea noțiunii de autoritate publică din art. 7 a Codului administrativ al Republicii Moldova, în contextul în care instituirea platformei vine să reglementeze un instrument electronic, care va fi utilizat în vederea punerii în aplicare a prevederilor legale menționate.
	Nu se acceptă. 
Lista subiecților prevăzuți la art. 7 din Codul administrativ are un caracter general și este aplicabilă în sensul Codului. Totodată, pct. 3 și 4 din proiectul de hotărâre stabilește obligativitatea utilizării platformei e-Democrație de către toate entitățile publice din subordinea Guvernului (ministerele, Cancelaria de Stat, alte autorități administrative centrale subordonate Guvernului și structurile organizaționale din sfera lor de competență), precum și recomandă altor autorități și instituții publice care nu se află în sfera de competență a Guvernului de a o utiliza.

	
	
	19
	La pct. 6, având în vedere că platforma e-Democrație atribuie automat un număr de înregistrare cererilor de comunicare a informațiilor de interes public și ținând cont de specificul organizării interne a furnizorilor de informații, se propune reformularea acestuia în următoarea redacție: „6. Evidența cererilor de comunicare a informațiilor de interes public pe platforma e-Democrație, inclusiv înregistrarea celor parvenite prin alte modalități prevăzute de lege, se asigură de către subdiviziunea sau persoana responsabilă desemnată de conducătorul furnizorului de informații.” Respectiv, se propune revizuirea pct. 12, subpct. 12.3. din proiectul Regulamentului.
	Se acceptă.
Subpct. 12.3 a fost completat cu textul „după caz,”. Subsecvent, doar dacă în cadrul furnizorului de informații nu este instituită o subdiviziune sau persoană responsabilă de recepționarea și înregistrarea petițiilor, conducătorul va desemna o astfel de subdiviziune sau persoană.

	
	
	20
	Redacțional, la Anexa nr. 1 și Anexa nr. 2 ale proiectului hotărârii, a se indica anul 2026.
	Se acceptă. 

	
	
	21
	Adițional, întrucât consultarea publică în procesul decizional este asigurată prin intermediul Portalului național de participare publică – particip.gov.md, în vederea evitării confuziilor, se propune ca, atât în proiectul hotărârii de Guvern, cât și în Hotărârea Guvernului nr. 564/2024 pentru aprobarea Conceptului platformei pentru susținerea democrației participative (e-Democrație), sintagma „consultări publice sub formă de sondaje de opinie ca parte a procesului de luare a deciziilor”, la orice formă gramaticală, să fie înlocuită cu sintagma „consultarea opiniei publice sub formă de sondaje de opinie ca parte a procesului de luare a deciziilor”. 
Concomitent, se recomandă asigurarea uniformizării termenilor utilizați, după cum urmează: sintagma „procesul decizional”, la orice formă gramaticală, va fi înlocuită cu sintagma „procesul de luare a deciziilor”, iar sintagma „consultări publice sub formă de anchete ca parte a procesului de luare a deciziilor”, la orice formă gramaticală, va fi înlocuită cu sintagma „consultarea opiniei publice sub formă de sondaje de opinie ca parte a procesului de luare a deciziilor”.
	Se acceptă. 
Pct.3 și 4 ale proiectului Hotărârii au fost modificate corespunzător.

	
	
	La proiectul Regulamentului privind modul de ținere a resursei informaționale formate de platforma pentru susținerea democrației participative (e-Democrație) :

	
	
	22
	Se recomandă completarea Capitolului I din proiectul Regulamentului cu explicarea termenilor/noțiunilor utilizate în textul proiectului, și anume: Platforma e-Democrație, obiect informațional, identificatorii obiectului informațional, administrator de sistem local etc.
	Nu se acceptă.
Noțiunile „Platforma e-Democrație”, „obiect informațional” și „identificatorii obiectului informațional” sunt reglementate în Conceptul platformei pentru susținerea democrației participative (e-Democrație), aprobat prin Hotărârea Guvernului nr. 564/2024. Totodată, pct.10 și pct.12.2 din proiectul Regulamentului reglementează explicit noțiunile de „administrator de sistem” și „administrator de sistem local”. 

	
	
	23
	Având în vedere că în proiectul Regulamentului sunt prevăzute anumite responsabilități pentru administrator și administrator de sistem local, care fac parte din categoria subiecți ai ținerii resursei informaționale, se propune completarea pct. 4 cu subpct. 4.4. administrator/administrator de sistem local. Prin urmare, se propune revizuirea/completarea proiectului cu drepturi, obligații și responsabilități pentru această categorie de subiecți. 
La pct. 4, nu este indicat administratorul platformei e-Democrație, prin urmare se propune revizuirea acestuia și completarea cu reglementările lipsă.
	Nu se acceptă.
Prin prisma art. 9 din Legea nr. 71/2007 cu privire la registre, aplicabil resursei informaționale a Platformei e-Democrație, administratorul tehnic și funcțiile acestuia sunt reglementate în Conceptul platformei și nu se impune includerea sau dublarea prevederilor respective în Regulament.
 În ceea ce privește completarea pct.4 cu „administratorul de sistem” și „administratorul de sistem local”, subliniem că aceștia sunt persoane delegate pentru îndeplinirea unor competențe ale posesorului platformei și, corespunzător, ale registratorilor de date, și nu reprezintă propriu-zis subiecți din domeniul creării și ținerii resursei informaționale formată de platforma e-Democrație.

	
	
	24
	La pct. 7, se recomandă de indicat Codul administrativ al Republicii Moldova nr. 116/2018.
	Nu se acceptă.
A se vedea argumentarea de la obiecția nr. 17

	
	
	25
	Pct. 8.6 necesită a fi reformulat, în sensul concretizării cercului de solicitanți ai suspendării funcționării platformei e-Democrație.
	Se acceptă.
Subpct. 8.6 a fost modificat și stabilește că, în cazul apariției unor riscuri pentru sistem, reglementate de Regulament, suspendarea funcționării platformei e-Democrație ține de competența posesorului platformei.

	
	
	26
	La pct. 9.7, de completat cu textul ,,și despre apariția riscurilor/situației de suspendare a activității platformei”.
	Se acceptă.
Subpct. 9.6 a fost modificat conform propunerii.

	
	
	27
	La pct. 10 de concretizat textul ,,din cadrul instituției, în vederea clarificării la care instituție se face referire.
	Se acceptă.
Pct.10 a fost modificat conform obiecției.

	
	
	28
	La pct. 12: 
- în subpct. 12.1 de revăzut expunerea ,,datele transmise spre înregistrare” pentru claritate și concretizare. 
- de completat cu reglementări privind obligația registratorului de organizare a accesului la platformă în vederea desfășurării sondajelor, crearea și gestionarea mesajelor de feedback.
	Se acceptă.
Subpct. 12.1 a fost modificat conform obiecției
Pct.12 a fost completat cu subpct.12.9 cu următorul cuprins:
„12.9. să asigure accesul persoanelor interesate la sondajele și funcționalitățile de feedback create de către organizație în cadrul platformei e-Democrație;”

	
	
	29
	La subpct. 15.4 se propune substituirea sintagmei „să prevină” cu sintagma „să nu admită”.
	Se acceptă.

	
	
	30
	La pct. 22 lipsește mențiunea despre cadrul normativ, prin urmare se impune completarea după textul ,,(e-Democrație)ˮ cu textul ,,aprobat prin Hotărârea Guvernului nr. 564/2024ˮ.
	Nu se acceptă.
Trimiterea la actul normativ prin care a fost aprobat Conceptul platformei pentru susținerea democrației participative (e-Democrație) este reglementat deja la pct. 7 din proiectul Regulamentului, iar dublarea acestei trimiteri este inoportună.

	
	
	31
	Pct. 24 urmează a fi exclus, deoarece dublează prevederile pct. 23, iar trimiterea la Planul de continuitate a platformei e-Democrație necesită concretizări suplimentare.
	Se acceptă.

	
	
	32
	Pct. 28 și 30 urmează a fi reformulate, pentru a exclude repetarea acestora.
	Se acceptă.
Pct. 30, în redacția inițială a proiectului, a fost exclus.

	
	
	33
	La pct. 30, expunerea prescurtată ,,SI RSSP” necesită a fi revăzută în contextul în care exprimarea prin abrevieri a unor denumiri sau termeni se poate face numai după explicarea acestora în text, la prima folosire.
	Se acceptă.
Pct. 30, în redacția inițială a proiectului, a fost exclus.

	
	
	34
	Suplimentar, pct. 30 se propune a fi completat cu subpct. 30.7 și 30. 8 în următoarea redacție: 
„30.7 Sistemul informațional Registrul de stat al controalelor – pentru efectuarea schimbului de date necesare la efectuarea controlului de stat; 
30.8 alte sisteme informaționale partajate, în conformitate cu cadrului normativ.”
	Se acceptă.
Pct. 30 din Concept a fost expus într-o nouă redacție care include și, la sbp. 30.1 și sbp. 30.9, propunerea respectivă.

	
	
	35
	Subsidiar, deși în pct. 2 al proiectului Regulamentului a fost specificat că acesta conține reglementări privind modificarea, completarea și radierea datelor, precum și procedura de interacțiune cu furnizorii de date, detalii specifice privind aceste reglementări nu se regăsesc în proiectul respectiv.
	Se acceptă.
Pct. 19 și 30 a fost modificate corespunzător obiecției. 

	6
	Consiliului Superior al Procurorilor
(Nr. 5/1-01d/26-616 din 19.05.2026)
	Lipsa propunerilor și obiecțiilor.

	7
	Ministerul Apărării
(Nr. 11/434 din 17.03.2026)
	Lipsa propunerilor și obiecțiilor.

	8
	Ministerul 
Afacerilor Externe
(Nr. DI/3/041- 3270 din 20.03.2026)
	36
	Se sugerează reexaminarea pct. 8.6 din proiectul de Regulament, deoarece acesta prevede că „Posesorul are dreptul să suspende funcționarea platformei e-Democrație la solicitarea posesorului...”.
	Se acceptă.
Subpct. 8.6 a fost modificat.

	
	
	37
	Se consideră oportun ca prevederile pct. 23 și 24 din proiectul de Regulament să fie unificate într-un singur punct, în vederea eliminării redundanței, dat fiind faptul că acestea au un conținut normativ identic, diferența dintre formulările „se efectuează” și „se asigură” fiind una pur stilistică.
	Se acceptă.

	
	
	38
	Se recomandă clarificarea acronimului „SI RSSP” stipulat la pct. 30 din proiectul de Regulament.
	Se acceptă.
Pct. 30, în redacția inițială a proiectului, a fost exclus.

	
	
	39
	Totodată, în proiectul de Regulament se propune corectarea numerotării pct. începând cu Cap. IV.
	Se acceptă. 

	9
	Ministerul 
Afacerilor Interne
(Nr. 22/1147 din 24.03.2026)
	La proiectul Regulamentului:

	
	
	40
	La pct. 4, este prevăzută noțiunea „furnizor de date” care stabilește că furnizori de date sunt persoanele fizice sau persoanele juridice de drept public sau privat care depun petiții individuale sau colective, cereri de comunicare a informațiilor de interes public, mesaje de feedback și opiniile transmise în cadrul sondajelor de opinie.  
Într-o altă ordine de idei, se subliniază că reieșind din esența normelor Legii nr. 148/2023 privind accesul la informațiile de interes public, furnizorii de informații reprezintă orice entitate care deține informații de interes public și are obligația de a le furniza. 
Reieșind din cele expuse, se atrage atenția asupra faptului că noțiunea „furnizor de date” este diametral opusă noțiunii „furnizor de informații”, fapt ce provoacă neclarități la aplicarea acesteia.  
Totodată, reieșind din sensul noțiunii „furnizori de date” reglementată în proiect, nu este clar cum aceștia vor îndeplini obligația stabilită la pct. 15, subpct. 15.3. (să întreprindă măsuri pentru evitarea accesului neautorizat al persoanelor terțe) or, o astfel de obligațiune ar fi relevant să revină posesorului sau administratorului tehnic, fapt pentru care acest subiect urmează a fi examinat suplimentar.  
În aceiași ordine de idei, se atenționează că în cadrul proiectului unele atribuții, drepturi, obligații și competențe sunt improprii subiecților menționați la pct. 4, fapt ce necesită clarificare. 
Un exemplu ce reflectă această situație este pct. 35 din proiect care prevede că „Utilizatorii în atribuțiile cărora intră administrarea platformei e-Democrație ....”. Pe lângă faptul că atribuțiile utilizatorilor nu sunt stabilite în proiect, se atrage atenție că în condițiile subpct. 4.3., utilizatorii sunt: registratorii datelor, furnizorii datelor și destinatarii datelor.  Astfel nu este clar în ce mod, de exemplu, furnizorii vor asigura administrarea platformei e-Democrație or, această atribuție de fapt ar trebui să fie atribuită fie posesorului care este Instituția Publică Agenția de Guvernare Electronică, fie Instituției Publice Serviciul Tehnologia Informației și Securitate Cibernetică, care în conformitate cu pct. 15 din Conceptul platformei pentru susținerea democrației participative (e-Democrație), aprobat prin Hotărârea Guvernului nr. 564/2024, este administratorul tehnic.
	Nu se acceptă.
Noțiunile utilizate în textul proiectului sunt conforme cu terminologia utilizată în Legea nr. 467/2003 și Legea nr. 71/2007. Furnizorul de date reprezintă subiect al raporturilor juridice în cadrul platformei e-Democrație, responsabil de oferirea de informații la cererile de acces la informațiile de interes public.



	
	
	41
	Într-o altă ordine de idei, pct. 4 utilizează noțiuni precum „proprietar”, „posesor”, „deținător”, „registrator”, fără a fi corelate cu noțiunile de „operator” și „persoană împuternicită”, utilizate în legislația cu privire la protecția datelor cu caracter personal. 
În conformitate cu art. 3 din Legea nr. 133/2011 privind protecția datelor cu caracter personal, operatorul este entitatea care stabilește scopurile și mijloacele prelucrării, iar persoana împuternicită prelucrează date în numele acestuia. În lipsa unei delimitări clare a responsabilităților nu este determinat cine stabilește scopurile și mijloacele prelucrării, precum și nu poate fi stabilită răspunderea juridică pentru eventuale încălcări. 
În acest sens, se propune completarea pct. 4 cu un enunț nou cu următorul cuprins: 
„În sensul prezentului Regulament, autoritățile publice care determină scopurile și mijloacele de prelucrare a datelor cu caracter personal au calitatea de operator, iar entitățile care asigură prelucrarea tehnică a datelor acționează în calitate de persoane împuternicite de operator, în condițiile legislației privind protecția datelor cu caracter personal.”.
	Nu se acceptă.
În sbp. 12.7., sbp. 14.3, pct. 18, 19, 22 și 38 din proiectul Regulamentului se conține o normă de trimitere la cadrul legal din domeniul protecției datelor cu caracter personal, respectiv, pentru excluderea dublărilor sau eventualelor neconcordanțe, nu considerăm necesară transpunerea în textul proiectului a dispozițiilor concrete din Legea nr. 195/2024 privind protecția datelor cu caracter personal.


	
	
	42
	La pct. 8 subpct. 8.6 este prevăzut că posesorul are dreptul „să suspende funcționarea platformei e-Democrație la solicitarea posesorului în cazul apariției unor riscuri pentru sistem reglementate de prezentul Regulament”. 
Respectiv, se propune excluderea sintagmei ,,la solicitarea posesorului”, or formularea respectivă este neclară și creează o inconsecvență logică, deoarece rezultă că posesorul suspendă funcționarea platformei la solicitarea sa proprie, ceea ce reprezintă o formulare lipsită de sens.
	Se acceptă.
Subpct. 8.6 a fost modificat.

	
	
	43
	Pct. 10 stabilește că: „În scopul realizării atribuțiilor, drepturilor și obligațiilor sale, posesorul deleagă administratorul de sistem care este persoana angajată din cadrul instituției cu drepturi de administrare a accesului, configurare și audit în cadrul platformei”. 
La fel, pct. 34 din proiectul Regulamentului prevede că „Responsabilitatea pentru organizarea funcționării platformei e-Democrație aparține posesorului, în limita competențelor și atribuțiilor”, 
Reieșind din aceste prevederi, se menționează că atribuțiile concrete ale posesorului de sistem nu sunt stabilite sau detaliate în textul proiectului. 
În lipsa unei enumerări clare a atribuțiilor, formularea respectivă poate genera incertitudine privind limitele competențelor posesorului de sistem, precum și dificultăți în aplicarea corectă a prevederilor Regulamentului. 
În acest sens, se recomandă completarea Regulamentului cu o enumerare expresă a atribuțiilor posesorului de sistem sau, după caz, introducerea unei trimiteri la actul normativ care stabilește aceste atribuții, în vederea asigurării clarității normelor.
	Se acceptă parțial.
Pct. 10 a fost modificat, iar în privința reglementării atribuțiilor posesorului menționăm că acestea se regăsesc deja la pct. 8 și 9 din proiectul Regulamentului.

	
	
	44
	Complementar, cu privire la Capitolul III (Drepturile și obligațiile subiecților) se subliniază că nu sunt prevăzute obligații privind informarea persoanei vizate la colectarea datelor. 
Astfel, în conformitate cu prevederile art. 12 din Legea nr. 133/2011, operatorul este obligat să informeze persoana vizată despre scopul prelucrării, destinatarii datelor și drepturile acesteia. 
Prin urmare, se propune completarea Capitolului III cu o prevedere nouă cu următorul conținut: 
„Subiecții care colectează date cu caracter personal prin intermediul platformei e-Democrație asigură informarea persoanei vizate, în momentul colectării datelor, într-o formă concisă, transparentă și accesibilă, inclusiv prin afișarea informațiilor esențiale în interfața de colectare și punerea la dispoziție a unei politici de confidențialitate detaliate. Confirmarea informării se realizează prin mecanisme tehnice adecvate, cu asigurarea evidenței acesteia.”.
	Nu se acceptă.
A se vedea argumentarea de la obiecția nr. 41. Proiectul Regulamentul conține trimiteri la cadrul normativ primar privind protecția datelor cu caracter personal, care reglementează obligația de informare.

	
	
	45
	Normele propuse la pct. 16 și 17 din proiect, potrivit cărora datele sunt păstrate până la lichidarea resursei informaționale, instituie în fapt păstrarea pe durată nedeterminată a datelor cu caracter personal, fără raportare la scopul pentru care acestea au fost colectate. 
Or, în conformitate cu art. 4 alin. (1) lit. e) și art. 11 din Legea nr. 133/2011, datele cu caracter personal trebuie păstrate într-o formă care permite identificarea persoanelor vizate pe o perioadă ce nu depășește durata necesară realizării scopurilor pentru care acestea sunt prelucrate. 
Lipsa unor termene concrete de stocare și a unor mecanisme de revizuire periodică a necesității păstrării datelor creează riscul păstrării excesive și nejustificate a acestora, contrar principiului limitării stocării, precum și imposibilitatea asigurării ștergerii sau anonimizării datelor în timp util. 
În aceste condiții, norma propusă nu asigură conformitatea cu cerințele legale privind proporționalitatea și limitarea prelucrării datelor cu caracter personal. 
Prin urmare pct. 16 și 17 se propune a fi expuse în următoarea redacție: 
„16. Datele cu caracter personal și obiectele informaționale din cadrul resursei informaționale a platformei e-Democrație se păstrează pe perioada necesară realizării scopurilor pentru care au fost colectate, cu respectarea termenelor de păstrare stabilite conform cadrului normativ aplicabil. 
După expirarea termenelor de păstrare, datele se șterg, se anonimizează sau, după caz, se transmit spre arhivare, în condițiile legislației privind protecția datelor cu caracter personal și fondul arhivistic de stat. 
17. Păstrarea, arhivarea și ștergerea obiectelor informaționale din cadrul resursei informaționale se realizează în baza unor termene de retenție stabilite pe categorii de date, precum și a unor proceduri de revizuire periodică a necesității păstrării acestora, cu respectarea prevederilor legislației din domeniul protecției datelor cu caracter personal și a celei privind fondul arhivistic de stat.”.
	Se acceptă. 

	
	
	46
	Normele de la pct. 3 din proiectul hotărârii, coroborat cu prevederile pct. 3 și pct. 4, subpct. 4.3.2 din Regulament, precum și cu funcționalitățile descrise la pct. 10.2 și 10.3 din Conceptul platformei pentru susținerea democrației participative (e-Democrație), aprobat prin Hotărârea Guvernului nr. 564/2024, instituie mecanisme de colectare și prelucrare a petițiilor, mesajelor de feedback și a opiniilor exprimate în cadrul sondajelor. 
Totodată, potrivit pct. 21 din Concept, aceste date constituie obiecte informaționale distincte ale sistemului, fiind stocate și prelucrate în mod sistematic. 
Prin natura acestor operațiuni, sunt prelucrate date care pot dezvălui opinii sau convingeri ale persoanelor vizate. 
Cu toate acestea, pct. 20 din Regulament stabilește doar principii generale de protecție a datelor, fără a reglementa expres prelucrarea categoriilor speciale de date cu caracter personal, temeiurile și garanțiile aplicabile. Astfel se propune completarea proiectului după pct. 20 cu o prevedere nouă cu următorul conținut: 
„În cazul în care, prin intermediul platformei e-Democrație, sunt prelucrate categorii speciale de date cu caracter personal, această prelucrare se realizează în conformitate cu art. 6 din Legea nr. 133/2011 privind protecția datelor cu caracter personal.”.
	Se acceptă. 

	
	
	47
	La pct. 23 și 24 sunt prevăzute norme cu conținut identic, iar întrucât dublarea normelor contravine exigențelor de claritate și coerență a actului normativ, se recomandă excluderea unuia dintre puncte sau reformularea acestora astfel încât fiecare să reglementeze ipoteze distincte.
	Se acceptă.
Pct. 30, în redacția inițială a proiectului, a fost exclus.


	
	
	48
	Pct. 33 prevede că „Controlul extern asupra respectării cerințelor privind crearea, organizarea și funcționarea platformei e-Democrație se efectuează de către instituții abilitate.”. 
Întrucât sintagma ,,instituții abilitate” este una generală și creează un echivoc juridic, ceea ce generează un risc de interpretare diferită a amendamentului propus de autor, prezenta normă se propune a fi revizuită, cu indicarea exhaustivă a autorităților/instituțiilor care urmează să efectueze controlul extern.
	Se acceptă parțial.
În versiunea definitivată a proiectului, pct. 35 a fost completat cu cuvintele „conform cadrului normativ”. Astfel, în dependență de cadrul normativ special în domeniul controlului extern se va determina și cercul de subiecți abilitați cu această sarcină.

	
	
	49
	La pct. 14.2. din proiectul Modificărilor (anexa nr. 2), în structura datelor aferente registrului cererilor de comunicare a informațiilor de interes public, sunt utilizate distinct sintagmele „temeiul respingerii” și „temeiul refuzului”, fără a fi clarificată diferența juridică dintre acestea. Or, în lipsa unei delimitări exprese, norma poate genera aplicări neuniforme. 
Așadar, se sugerează definirea expresă a celor două ipoteze sau uniformizarea terminologiei utilizate, în funcție de categoriile de soluții prevăzute de legislația specială.
	Nu se acceptă.
Noțiunile respective urmează să fie aplicate și interpretate în corelare cu art. 23 și 24 din Legea nr. 148/2023.

	
	
	50
	Consecvent, având în vedere că, la moment, se află în procedură de avizare proiectul de lege privind participarea publică în procesul decizional (număr unic 124/CS/2026), autor – Cancelaria de Stat, care la fel, conține prevederi cu privire la Platforma de susținere a democrației participative e-Democrație, se consideră oportună concordarea aspectelor procedurale și terminologice între proiectul menționat și proiectul Regulamentului privind modul de ținere a resursei informaționale formate de platforma pentru susținerea democrației participative (e-Democrație). 
În acest sens se va atrage atenția inclusiv asupra anexei nr. 2 la prezentul proiect de hotărâre a Guvernului, în care se regăsesc modificări la Hotărârea Guvernului nr. 564/2024 pentru aprobarea Conceptului platformei pentru susținerea democrației participative (e-Democrație), prin care se exclud anumite sintagme și texte referitoare la inițiativele civice. 
Or, aceste modificări devin neclare în contextul în care art. 3 din proiectul de lege privind participarea publică în procesul decizional (număr unic 124/CS/2026), autor – Cancelaria de Stat, definește inițiativa civică drept „acțiune prin care cetățenii Republicii Moldova își exprimă voința și pot propune inițierea elaborării deciziilor la nivel național sau local”.
	Nu se acceptă.
Proiectul de lege privind participarea publică în procesul decizional (număr unic 124/CS/2026) se află la etapa de avizare. Pe perioada coexistenței celor două proiecte, AGE va asigura, la momentul intrării în vigoare a noii legi ajustarea Conceptului.

	
	
	51
	Suplimentar celor relatate mai sus, se menționează că deși proiectul urmărește instituirea unui instrument digital salutabil și relevant pentru consolidarea democrației participative, acesta nu clarifică suficient raportul dintre noul mecanism și sistemele informaționale deja utilizate în activitatea autorităților publice, în special în ceea ce privește circuitul electronic al documentelor. Din această perspectivă, apare o incertitudine cu privire la integrarea platformei „e-Democrație” cu sisteme deja existente, precum „E-Cancelaria”, care deja asigură gestionarea electronică a fluxului de documente, inclusiv a petițiilor și a corespondenței oficiale. 
Lipsa unor prevederi exprese privind regimul concret de interoperabilitate sau integrarea acestor sisteme generează riscul apariției unor dublări funcționale. 
În mod concret, în lipsa unui mecanism normativ și tehnic clar, se creează premisa în care autoritățile publice vor fi nevoite să gestioneze concomitent două platforme cu finalitate similară, una destinată depunerii și înregistrării petițiilor (e-Democrație), iar alta destinată circuitului intern al documentelor (E Cancelaria). O asemenea situație nu doar că este ineficientă din punct de vedere administrativ, dar poate conduce la fragmentarea evidenței, riscuri de neconcordanță între registre, dificultăți în asigurarea trasabilității și, implicit, afectarea calității actului administrativ.
	Se acceptă parțial.
Pct. 30 din Conceptul Platformei e-Democrație a fost modificat prin includerea interacțiunii și cu alte resurse și sisteme informaționale.
Totodată, oportunitatea și eficiența utilizării platformei e-Democrație este realizată prin consolidarea trasabilității procedurilor de depunere a petițiilor, cererilor etc., și de soluționare a acestora, precum și de consolidare a informațiilor respective la nivelul administrației publice. 

	
	
	52
	La fel, se consideră oportun ca proiectul să fie completat cu mecanisme clare pentru gestionarea situațiilor în care, prin intermediul platformei, sunt transmise sesizări ce vizează fapte cu caracter infracțional sau contravențional, situații de urgență, amenințări la adresa ordinii și securității publice ori alte circumstanțe ce necesită reacție operativă urgentă. 
Respectiv, se propune instituirea expresă a unor prevederi prin care asemenea conținut să fie redirecționat către serviciile competente de intervenție, precum și a unei clauze care să stabilească faptul că platforma nu substituie mecanismele de intervenție urgentă.
	Nu se acceptă.
La depistarea unor elemente de infracțiune sau contravenție, autoritatea publică are deja obligația informării organelor competente conform cadrului normativ special penal și contravențional, iar dublarea normelor este inoportună
 

	
	
	53
	Cu referire la nota de fundamentare la proiect, se menționează că aceasta nu reflectă în mod suficient impactul instituțional și operațional asupra autorităților obligate să utilizeze platforma. Deși proiectul stabilește expres caracterul obligatoriu al utilizării platformei pentru ministere și structurile din sfera lor de competență, precum și obligația desemnării persoanelor responsabile de înregistrarea și gestionarea cererilor, nota indică faptul că proiectul nu implică impact structural sau instituțional asupra sistemului administrației publice. 
În practică, implementarea acestuia poate genera ajustarea fluxurilor interne de lucru ale autorităților, desemnarea administratorilor și a persoanelor responsabile, instruirea personalului, precum și corelarea cu propriile sisteme de management al documentelor. În aceste condiții, se consideră necesară completarea notei de fundamentare cu o evaluare distinctă a impactului asupra autorităților și instituțiilor utilizatoare ale platformei și, după caz, cu descrierea măsurilor de implementare etapizată.
	Nu se acceptă.
Cadrul normativ în vigoare instituie deja obligația de examinare a cererilor și petițiilor, proiectul instituind doar un mecanism automatizat de recepționare și răspuns. 


	
	
	54
	Cu referire la întregul proiect, se menționează că este eronată numerotarea punctelor și a subpunctelor. 
În această ordine de idei, se consideră oportună revizuirea proiectului or, la numerotarea elementelor structurale ale proiectului actului normativ se va ține cont de art. 52 din Legea nr. 100/2017 cu privire la actele normative, întrucât numerotarea trebuie să fie continuă de la început și până la sfârșitul actului.
	Se acceptă.

	
	
	55
	La pct. 3 din proiectul hotărârii, se constată o formulare defectuoasă a normei, și anume: „a petițiilor individuale prelucrarea mesajelor de feedback”, fără element de legătură între cele două categorii de operațiuni. Întrucât o asemenea redactare afectează claritatea și inteligibilitatea normei, se recomandă substituirea textului respectiv cu formularea: „a petițiilor individuale, a prelucrării mesajelor de feedback” sau reformularea integrală a enunțului pentru delimitarea clară a fiecărei categorii de procese.
	Se acceptă.
După cuvintele „a petițiilor individuale” a fost adăugată virgula.

	
	
	56
	La pct. 30, având în vedere prevederile art. 54 alin. (1) lit. i) din Legea nr.100/2017, conform cărora „exprimarea prin abrevieri a unor denumiri sau termeni se admite doar după explicarea acestora la prima utilizare în text”, se impune explicarea abrevierii „SI RSSP”.
	Se acceptă.
Pct. 30, în redacția inițială a proiectului, a fost exclus.


	
	
	57
	Subsidiar, învederăm că autorul proiectului urmează a se conforma prevederilor art. 54 din Legea nr. 100/2017 și a expune conținutul proiectului într un limbaj simplu, clar și concis, pentru a exclude orice echivoc, cu respectarea regulilor gramaticale, de ortografie și de punctuație.
	Se ia act. 

	10
	Ministerul 
Agriculturii și 
Industriei 
Alimentare
(Nr. 23-03/896 din 30.03.2026)
	58
	Potrivit notei de fundamentare, proiectul are ca scop diversificarea canalelor de depunere a petițiilor, fără a substitui sistemul actual. Platforma va permite consultarea și semnarea securizată a petițiilor colective, stimulând implicarea civică, în special a cetățenilor activi online și a diasporei. Aceasta va deschide un nou canal de comunicare între cetățeni și stat, oferind un mijloc modern și incluziv de participare. Obiectivul principal este sporirea implicării societății civile în formularea politicilor guvernamentale și consolidarea dialogului dintre cetățeni și autorități. 
În contextul obiectivului menționat, nu este clară intenția autorului de a abroga Hotărârea Guvernului nr.1027/2023 privind modul de înregistrare a cererilor de comunicare a informațiilor de interes public care prevede că, cererile de comunicare a informațiilor de interes public, înaintate autorităților publice, instituțiilor publice, precum şi întreprinderilor de stat și municipale, se înregistrează în conformitate cu normele generale privind ținerea lucrărilor de secretariat referitoare la petiții. 
Precizăm că, conform pct. 3 din proiectul hotărârii, Ministerele, Cancelaria de Stat, alte autorități administrative centrale subordonate Guvernului și structurile organizaționale din sfera lor de competență (autoritățile administrative din subordine, serviciile publice desconcentrate și cele aflate în subordine, precum și instituțiile publice în care ministerul, Cancelaria de Stat sau altă autoritate administrativă centrală are calitatea de fondator), în limitele competențelor prevăzute de cadrul normativ, vor utiliza obligatoriu platforma pentru susținerea democrației participative (e-Democrație) pentru prelucrarea cererilor de comunicare a informațiilor de interes public, a petițiilor semnate de către mai multe persoane (petițiilor colective), a petițiilor individuale prelucrarea mesajelor de feedback, oferite de persoane fizice sau juridice în legătură cu serviciile publice și procesele administrative, precum și pentru desfășurarea consultărilor publice sub formă de sondaje de opinie ca parte a procesului decizional. 
Pentru autoritățile și instituțiile publice care nu sunt incluse la punctul 3, precum și pentru întreprinderile de stat sau municipale, utilizarea platformei e‑Democrație are caracter facultativ, fiind recomandată, dar nu obligatorie. În situația în care aceste entități nu optează pentru utilizarea platformei, modul de înregistrare a cererilor de comunicare a informațiilor de interes public va continua să fie reglementat de dispozițiile generale aplicabile, inclusiv de Hotărârea Guvernului nr.1027/2023. 
Totuși, prin prisma obiectivului declarat de autor, nu este clar dacă această obligație presupune exclusiv utilizarea platformei sau doar integrarea ei ca instrument complementar. Ambiguitatea poate conduce la interpretări diferite și la dificultăți în aplicarea uniformă a prevederilor.
	Nu se acceptă.
Conform art.15 alin.(1) din Legea nr.148/2023, furnizorii de informații prevăzuți la art.5 lit.a)–c) înregistrează cererile și în registrul cererilor de comunicare a informațiilor de interes public, conform modelului și în modul stabilite de Guvern.
Subsecvent, toți furnizorii de informații indicați la art.5 lit.a)-c), inclusiv întreprinderile de stat și întreprinderile municipale, vor asigura înregistrarea cererilor în registrul cererilor de comunicare a informațiilor de interes public, ținut în cadrul platformei e-Democrație. Subsecvent, Hotărârea Guvernului nr.1027/2023 se va abroga.

	
	
	59
	Proiectul nu precizează suficient de clar situațiile în care petițiile sunt depuse fie în format electronic, fie pe suport de hârtie direct la destinatar, fără utilizarea resursei informaționale e‑Democrație. În asemenea cazuri, rămâne neexplicit ce acțiuni urmează să întreprindă entitatea care a recepționat corespondența.
	Nu se acceptă.
A se vedea argumentarea oferită la obiecția nr. 7. Canalele alternative rămân disponibile conform Codului administrativ și Legii nr. 148/2023.

	
	
	60
	În clauza de adoptare se face referire la art. 15 alin. (1) din Legea nr. 148/2023 privind accesul la informațiile de interes public. Acest articol nu instituie obligația de creare a unei resurse informaționale de stat, ci reglementează exclusiv procedura de înregistrare a cererilor de comunicare a informațiilor de interes public. Totodată, solicitarea unor informații, chiar dacă acestea sunt de interes public, reprezintă doar un instrument al democrației participative, menit să faciliteze documentarea cetățenilor și să le ofere posibilitatea unei implicări active în procesul decizional politic și social. 
Întrucât conform art. 9 alin. (1) Cod administrativ, prin petiție, se înțelege orice cerere, sesizare sau propunere adresată unei autorități publice de către o persoană fizică sau juridică, în procesul de promovare al prezentului proiect se va examina oportunitatea modificării sau abrogării Hotărârii Guvernului nr. 208/1995 pentru aprobarea Instrucțiunilor privind ținerea lucrărilor de secretariat referitoare la petițiile persoanelor fizice și juridice, adresate organelor de stat, întreprinderilor, instituțiilor și organizațiilor Republicii Moldova. 
La nivelul comunităților locale, participarea civică este esențială pentru a asigura transparența, responsabilitatea și adaptarea politicilor la nevoile reale ale oamenilor. Canalul de comunicare electronic reprezintă un instrument democratic de comunicare dintre autoritățile și instituțiile publice locale și cetățeni. Prin accesibilitate, transparență, rapiditate și implicare civică, acesta va contribui la consolidarea democrației participative și la dezvoltarea unei comunități mai unite și mai responsabile. În opinia noastră, ignorarea acestor canale ar însemna limitarea accesului unei mari părți din societate în procesul decizional. În această ordine de idei, recomandăm autorului să revizuiască pct. 4 din hotărâre, astfel încât platforma e Democrație să fie obligatorie și pentru entitățile publice de nivel local.
	Nu se acceptă.
Extinderea obligativității la autoritățile administrației publice locale prin hotărâre de Guvern ar contraveni art. 109 din Constituția Republicii Moldova și art. 3-4 din Legea nr. 436/2006 privind administrația publică locală, care consacră principiul autonomiei locale. Caracterul de recomandare al utilizării platformei pentru APL respectă acest principiu și permite adoptarea voluntară. 

	11
	Ministerul Culturii
(Nr. 05/1-09/825 din 20.03.2025)
	Lipsa propunerilor și obiecțiilor.

	12
	Ministerul 
Educației și 
Cercetării
(Nr. 02/175/26 din 16.03.2026)
	Lipsa propunerilor și obiecțiilor.

	13
	Ministerul 
Infrastructurii și Dezvoltării 
Regionale
(Nr. 21-1537 din 24.03.2026)
	Lipsa propunerilor și obiecțiilor.

	14
	Ministerul Muncii 
și Protecției Sociale
(Nr. 05/1564 din 23.03.2026)
	Lipsa propunerilor și obiecțiilor.

	15
	Ministerul Mediului
(Nr. 12/2-05/939 din 23.03.2026)
	Lipsa propunerilor și obiecțiilor.

	16
	Ministerul Sănătății
(Nr.24/1032 din 23.03.2026)
	Lipsa propunerilor și obiecțiilor.

	17
	Ministerul Energiei
(Nr.10-720 din 24.03.2026)
	61
	La pct. 3 din proiectul de hotărâre a Guvernului se instituie obligativitatea utilizării platformei e-Democrație, inclusiv pentru ,,instituțiile publice în care ministerul, Cancelaria de Stat sau altă autoritate administrativă centrală are calitatea de fondator”. 
Sub acest aspect, se relevă că, potrivit Anexei nr. 5 și Anexei nr. 6 la Hotărârea Guvernului nr. 118/2023 cu privire la organizarea și funcționarea Ministerului Energiei, ministerul are calitatea de fondator pentru Instituția Publică ,,Unitatea Consolidată pentru Implementarea și Monitorizarea Proiectelor în Domeniul Energeticii” și Instituția Publică Centrul Național pentru Energie Durabilă. 
Totodată, Ministerul Energiei exercită funcțiile de fondator pentru Întreprinderea de Stat „Moldelectrica”.
 În această ordine de idei, se propune elucidarea aspectului privind obligativitatea utilizării platformei e-Democrație de către Î.S. ,,Moldelectrica”, având în vedere statutul juridic distinct al întreprinderilor de stat în raport cu instituțiile publice.
	Nu se acceptă.
A se vedea argumentarea de la obiecția nr. 58. Obligația de înregistrare decurge din art. 15 alin. (1) din Legea nr. 148/2023 coroborat cu art. 5 lit. a)-c).

	
	
	La Anexa nr. 1 la proiectul de hotărâre a Guvernului:

	
	
	62
	Potrivit pct. 10 ,,În scopul realizării atribuțiilor, drepturilor și obligațiilor sale, posesorul deleagă administratorul de sistem care este persoana angajată din cadrul instituției.”.
 În acest context, se impune clarificarea modalității de autentificare și de acordare a accesului în cadrul platformei pentru persoana desemnată, respectiv dacă aceasta se realizează exclusiv prin intermediul semnăturii electronice sau și prin utilizarea (prelucrarea) codului personal al angajatului. 
Or, art. 53, precum și art. 6 alin. (1), lit. a)-f) din Legea nr. 195/2024 privind protecția datelor cu caracter personal, prevăd expres cazurile în care ,,numărul de identificare național” (IDNP) poate fi prelucrat, inclusiv prin colectare sau dezvăluire.
	Nu se acceptă.
Autentificarea în cadrul Platformei e-Democrație este realizată în conformitate cu cadrul normativ aferent serviciului electronic guvernamental de autentificare și control al accesului (MPass). Respectiv dublarea normelor se consideră inoportună.

	
	
	63
	La pct. 12.7. și pct. 14.5. se propune clarificarea sensului formulărilor utilizate, indicarea expresă a acțiunilor pe care acestea le presupun sau definirea acestora în cuprinsul regulamentului și anume: ,,să exercite dreptul de acces la datele cu caracter personal și dreptul de intervenție asupra datelor cu caracter personal” 
Astfel, se reține că, Legea nr. 195/2024 privind protecția datelor cu caracter personal, nu consacră expres aceste noțiuni în formularea utilizată, însă reglementează drepturile persoanei vizate, precum dreptul de acces, dreptul la rectificare, dreptul la ștergerea datelor, etc., motiv din care se recomandă armonizarea terminologiei utilizate cu conceptele consacrate de legislația aplicabilă.
	Se acceptă.
În versiunea definitivată a proiectului subpct. 12.7 și 14.3 au fost modificate.

	
	
	64
	Pct. 36 conține referința conform cadrului normativ”, fără a preciza actul normativ concret, motiv din care se sugerează revizuirea normei, pentru asigurarea clarității și predictibilității.
	Se acceptă.
În versiunea definitivată a proiectului pct. 38 a fost modificat.

	18
	Ministerul 
Finanțelor
(Nr. 01/7-02/15/442 din 30.03.2026)
	65
	Proiectul hotărârii urmează a fi revizuit și redactat, în vederea eliminării erorilor gramaticale. Totodată, propunem completarea acestuia cu un punct privind responsabilitatea controlului asupra executării hotărârii, în conformitate cu cerințele de structură și conținut ale actelor normative, stabilite prin Legea nr. 100/2017.
	Se acceptă. 
Proiectul de hotărâre a fost completat cu pct. 10, cu următorul cuprins:
„10. Cancelaria de Stat va asigura controlul asupra executării prezentei hotărâri.”

	
	
	66
	La pct. 12 din Regulament, subpunctul 12.5, se propune includerea unei mențiuni privind periodicitatea actualizării. 
De asemenea, numerotarea pct.14 din Capitolul III se repetă în Capitolul IV, în mod corespunzător, Capitolul IV urmează să înceapă cu punctul 15. Totodată, pct. 23 și pct. 24 sunt identice ca și conținut.
	Se acceptă parțial.
Cererea și petițiile sunt obiecte informaționale actualizate în funcție de introducerea datelor (sbp. 12.5). Numerotarea a fost corectată (a se vedea obiecțiile nr. 54, 80, 109, 134), iar pct. 24, în redacția inițială a proiectului, a fost exclus ca dublare a pct. 23 (obiecțiile nr. 47, 85, 119, 136).

	
	
	67
	La Nota de fundamentare, compartimentul 4.2 privind impactul financiar și argumentarea costurilor estimative, autorul estimează costurile anuale pentru administrarea platformei pentru susținerea democrației participative (e-Democrație) la aproximativ 2 milioane de lei, care ar urma să fie acoperite din contul și în limitele mijloacelor financiare alocate anual de la bugetul de stat către Cancelaria de Stat, pentru prestarea de către I.P. AGE a serviciilor de administrare, mentenanță și dezvoltare a platformei, precum și din alte surse legale, fără prezentarea detaliilor în acest sens. 
În context, autorul urmează să precizeze costurile de mentenanță și dezvoltare a sistemului informațional, care par a fi supraevaluate în sumă de 2 milioane de lei, ceea ce constituie peste 60% din costul de dezvoltare a sistemului. Suplimentar, este necesară indicarea volumului alocațiilor planificate în acest sens în bugetul Cancelariei de Stat și a surselor de finanțare a acestora (subprogramul bugetar).
Cu titlu de informare, potrivit estimărilor pentru elaborarea proiectului CBTM pentru anii 2027-2029, prezentate de Cancelaria de Stat (demersul nr. 21/1-78-2856 din 13 martie 2026), aceasta împreună cu I.P AGE, a solicitat mijloace financiare suplimentare din bugetul de stat în volum de 1333,2 mii lei anual (costuri neacoperite) (2027-2029) pentru dezvoltarea și administrarea continuă a platformei, identificând în linia de bază doar suma de 600,0 mii lei în acest scop. 
Subsecvent, în cadrul procesului de elaborare a CBTM 2027-2029, propunerea urmează a fi examinată prin prisma cadrului de resurse disponibile, prin eventuala acomodare a cheltuielilor necesare pentru mentenanța și dezvoltarea continuă a platformei în limitele de cheltuieli ale Cancelariei de Stat pentru perioada anilor 2027-2029.
	Se acceptă.
Nota de fundamentare a fost completată corespunzător pentru precizarea costurilor.

	19
	Ministerul Justiției
(Nr. 04/1-1345 din 06.02.2026 )
	În proiectul hotărârii:

	
	
	68
	În clauza de adoptare se va indica doar temeiul juridic concret pentru adoptarea acestui act normativ, referințele la alte norme ale actului normativ care nu constituie temei juridic de adoptare a actului normativ elaborat (nu constituie temei juridic pentru obiectul de reglementare al proiectului), nu se vor indica în clauza de adoptare. Astfel, referința la art. 15 alin. (1) din Legea nr. 148/2023 privind accesul la informațiile de interes public se va exclude.
	Nu se acceptă.
Având în vederea prevederile pct. 7 din proiect, prin care se propune abrogarea Hotărârii Guvernului nr.1027/2023 privind modul de înregistrare a cererilor de comunicare a informațiilor de interes public, iar acesta fiind aprobată anume în temeiul art. 15 alin. (1) din Legea nr. 148/2023 privind accesul la informațiile de interes public se consideră necesar păstrarea acestui temei legal. Astfel, conform articolului de lege menționat, Guvernul este împuternicit cu competența de stabilire a modelului registrului cererilor de comunicare a informațiilor de interes public și a modului de înregistrare a cererilor în registrul respectiv. 

	
	
	69
	La pct. 3, textul din paranteze introduce o enumerare foarte amplă și detaliată a subordonatelor, serviciilor și instituțiilor publice, dar nu stabilește clar limitele competențelor sau responsabilităților acestora. Enumerarea este excesiv de detaliată și repetitivă față de subiectul deja menționat anterior (ministerele, Cancelaria de Stat, alte autorități administrative centrale subordonate Guvernului), ceea ce îngreunează înțelegerea obligației. Or, prin mențiunea „structurile organizaționale din sfera lor de competență” este suficientă. Astfel, considerăm oportună excluderea textului din paranteză.
	Se acceptă. 

	
	
	70
	Cu referire la pct. 7, în contextul abrogării Hotărârii Guvernului nr. 1027/2023 privind modul de înregistrare a cererilor de comunicare a informațiilor de interes public, se recomandă completarea proiectului actului normativ cu un punct distinct care să reglementeze migrarea datelor istorice și garantarea continuității juridice a înregistrărilor efectuate în baza hotărârii nominalizate până la abrogare.
	Se acceptă parțial.
Pct. 5 din proiectul de hotărâre a fost completat cu o propoziție cu următorul cuprins.
„5... Informațiile cu privire la soluționarea cererilor de comunicare a informațiilor de interes public înregistrate până la data de 1 ianuarie 2017, se vor completa conform normelor în vigoare la momentul înregistrării.”
Suplimentar, considerăm inoportun includerea mecanismului de „migrare a datelor” dat fiind că procesele de înregistrare și soluționare a petițiilor și cererilor va începe exclusiv la 1 ianuarie 2027

	
	
	În Anexa nr. 1:

	
	
	71
	Pentru evitarea interpretărilor neunitare și asigurarea calității tehnico redacționale conform normelor de tehnică legislativă, pe tot parcursul textului se va utiliza formula unică „resursa informațională constituită prin intermediul platformei”.
	Nu se acceptă.
Propunerea nu se încadrează în terminologia utilizată în Legea nr. 467/2003.

	
	
	72
	La pct. 2, în tot textul normei, semnul de punctuație punct și virgulă „ ;” se va substitui cu virgulă „ ,”.
	Se acceptă.

	
	
	73
	La pct. 4, norma este expusă incomplet fiind omis din dispozitivul normei domeniul „administrării, mentenanței, dezvoltării și utilizării” resursei informaționale. 
Suplimentar, se comasează nejustificat subiecții „posesor” și „deținător”, contrar reglementării distincte prevăzute de lege, chiar dacă posesor și deținător al resursei informaționale este aceeași entitate.
	Nu se acceptă.
Formularea a fost expusă în conformitate cu art. 76 alin. (2) lit. c) din Legea nr. 467/2003.

	
	
	74
	La sbp. 8.6, se constată o ambiguitate întrucât, se stabilește dreptul posesorului de a suspenda funcționarea platformei la „solicitarea posesorului”.
	Se acceptă.
Subpct. 8.6 a fost modificat.

	
	
	75
	La sbp. 9.5, termenul „utilizatori” este restrictiv; „subiecții platformei” include posesorul, deținătorul și alte părți implicate.
	Nu se acceptă.
Norma de la subpct. 9.5 expune atribuțiile pe care le deține „posesorul” vis-a-vis de alți subiecți ai Platformei e-Democrație

	
	
	76
	La pct. 13, utilizarea „MPower” este conformă cu digitalizarea serviciilor publice însă, se impune necesitatea indicării exprese a actului normativ.
	Se acceptă.
Pct. 13 a fost completat cu trimiterea la actul normativ de reglementare.

	
	
	77
	La pct. 15, se constată ambiguitate juridică, deoarece este utilizată formulare la singular pentru subiecți multipli. Astfel, există lipsă de claritate dacă obligațiile sunt identice.
	Se acceptă.
Pct. 15 a fost modificat în baza propunerii formulate.

	
	
	78
	La sbp. 15.4, prin stabilirea obligației furnizorului și destinatarului „să prevină crearea și expedierea”, se impune un control anticipativ asupra conținutului. În practică, doar autoritatea sau operatorul sistemului poate evalua legalitatea, or, utilizatorul nu poate preveni complet erori juridice sau calificarea conținutului ca „ilegal”.
	Se acceptă parțial.
Subpct. 15.4 a fost modificat în baza propunerii nr. 29 („să prevină” substituit cu „să nu admită”).

	
	
	79
	De fapt, conform Legii nr. 467/2003 cu privire la informatizare și la resursele informaționale de stat, responsabilitatea pentru funcționarea sistemului revine posesorului și administratorului tehnic.
	Se ia act.

	
	
	80
	La capitolul IV: 
Se va revizui numerotarea punctelor deoarece nu este expusă în ordine succesivă, fiind reluată numerotarea punctelor începând cu numărul 14 care de fapt trebuia să fie numerotat cu 16 (obiecție valabilă și pentru capitolul V).
	Se acceptă.

	
	
	81
	Pct. 16 prevede păstrarea resursei informaționale „până la adoptarea deciziei de lichidare”, fără a stabili termene concrete de stocare a datelor sau criterii de determinare a acestora. Or, potrivit art. 4 din Legea nr. 133/2011 privind protecția datelor cu caracter personal, datele urmează a fi păstrate doar pe perioada necesară realizării scopurilor pentru care au fost colectate, fiind interzisă stocarea excesivă sau nelimitată.
	Se acceptă. 
În versiunea definitivată a proiectului pct. 18 și 19 au fost modificate.

	
	
	82
	La pct. 18, norma instituie în mod eronat o răspundere generală și exclusivă în sarcina utilizatorilor pentru veridicitatea și corectitudinea datelor, precum și pentru respectarea obligației de înregistrare a informațiilor. 
În conformitate cu Legea nr. 467/2003 și Legea nr. 71/2007 cu privire la registre, răspunderea pentru datele din cadrul unui sistem informațional de stat este distribuită între mai mulți subiecți, în funcție de rolul acestora, inclusiv furnizorul datelor, registratorul, posesorul și administratorul tehnic al sistemului informațional. Or, norma analizată nu face această delimitare și transferă în mod nejustificat întreaga responsabilitate asupra utilizatorilor, fără a ține cont de competențele și atribuțiile specifice fiecărui subiect.
Reieșind din faptul că prevederile privind controlul și răspunderea subiecților platformei e-Democrație, inclusiv sub aspectul răspunderii utilizatorilor se regăsesc în capitolul VI, în vederea evitării dublării normelor și asigurării coerenței acestora, pct. 18 urmează a fi revizuit sau exclus.
	Se acceptă. 
Pct. 18 a fost modificat.

	
	
	83
	Norma prevăzută la pct. 20 nu corespunde pe deplin exigențelor stabilite de Legea nr. 133/2011 și Legea nr. 71/2007, întrucât reglementează incomplet principiile aplicabile prelucrării datelor cu caracter personal în cadrul platformei e Democrație și particularitățile ținerii registrelor ce conțin date cu caracter personal (art. 21 din Legea nr. 71/2007).
	Se acceptă.
Proiectul Regulamentului a fost completat cu un pct. nou cu următorul cuprins:
„În cazul în care, prin intermediul platformei e-Democrație, sunt prelucrate categorii speciale de date cu caracter personal, această prelucrare se realizează în conformitate cu art. 6 din Legea nr. 133/2011 privind protecția datelor cu caracter personal.”

	
	
	84
	La pct. 22, se va analiza trimiterea la pct. 28, deoarece este eronată. Suplimentar, actul normativ la care se face trimitere se va expune cu denumirea deplină.
	Se acceptă.
Pct. 22 a fost modificat pentru a exclude trimiterea eronată.

	
	
	85
	La capitolul V: 
Pct. 23 și 24 sunt identice în conținut. Totodată, norma limitează securitatea informațională exclusiv la măsurile descrise în Planul de continuitate și proceduri operaționale fără a indica actul normativ care reglementează acest plan.
	Se acceptă.
Pct. 30, în redacția inițială a proiectului, a fost exclus.


	
	
	86
	La pct. 30, se va reține că utilizarea abrevierilor este permisă doar după expunerea deplină la prima folosire în text. Totodată, textul actual este imprecis. Este necesară definirea categoriilor de date și a temeiului juridic/funcțional al interconexiunii cu SI RSSP pentru a evita interpretările ambigue. 
	Se acceptă.
Pct. 30, în redacția inițială a proiectului, a fost exclus.


	
	
	87
	Cu referire la răspunderea utilizatorilor se va analiza obiecția expusă anterior la pct. 18.
	Se acceptă.
Pct. 18 a fost modificat. 


	
	
	88
	La Anexa nr. 2: 
La sbp. 1.1 și 1.2, dat fiind faptul că capitolul I este voluminos fiind expus în alineate fără numerotări, se va expune expres în care dintre alineate se operează modificările.
	Se acceptă.
Pct. 1.1. și 1.2. au fost modificate conform obiecției.

	
	
	89
	La pct. 3, proiectul de act normativ integrează în același flux informatic („e Petiție”) două categorii juridic distincte de documente, cu regimuri juridice și termene radical diferite: petiția individuală/colectivă și cererea de comunicare a informațiilor de interes public. Dacă platforma susținerea democrației participative (e-Democrație) tratează ambele tipuri de documente prin același mecanism de urmărire și notificare, fără separare procedurală automată, registratorii vor tinde să aplice termenul de 30 de zile (mai familiar, din Codul administrativ nr. 116/2018) și pentru cererile de acces la informație, contrar art. 19 din Legea nr. 148/2023.
	Nu se acceptă.
Arhitectura tehnică a platformei asigură separarea procedurală automată: tipul cererii este selectat de utilizator la depunere și determină regimul juridic aplicabil (termene, condiții, flux). Cererile urmează termenele de art. 19 din Legea nr. 148/2023 (15 zile, prelungibil la 25 zile), iar petițiile urmează termenele de art. 73 alin. (1) din Codul administrativ (30 zile, prelungibil la 60 zile). Platforma calculează automat termenele și trimite notificări corespunzătoare.

	
	
	90
	La pct. 11, în textul pct. 21 din Concept se va revedea numerotarea, deoarece sbp. 21.5 se repetă.
	Se acceptă.

	  Observații generale:

	
	
	91
	Platforma e-Democrație presupune colectarea, stocarea și prelucrarea unui volum semnificativ de date personale ale utilizatorilor, inclusiv date de identificare și opinii exprimate în cadrul petițiilor sau sondajelor. În cazul în care mecanismele de protecție, control al accesului și responsabilitate instituțională nu sunt reglementate suficient de clar, există riscul unor încălcări ale principiilor de legalitate, proporționalitate și securitate a datelor.
	Nu se acceptă.
Garanțiile generale sunt asigurate prin trimiterile la Legea nr. 195/2024 și prin Capitolul V din Regulament.

	
	
	92
	Cadrul normativ în vigoare stabilește termene distincte de examinare pentru diferite tipuri de petiții (cereri de acces la informații, cereri prealabile și alte petiții). Totodată, din conținutul proiectului nu rezultă în mod clar cum va fi efectuată clasificarea petițiilor, respectiv determinarea categoriei în care se încadrează fiecare petiție. În lipsa unei reglementări explicite, există riscul aplicării neuniforme a termenelor de examinare, ceea ce poate afecta predictibilitatea și transparența procesului decizional.
	Nu se acceptă.
A se vedea argumentarea de la obiecția nr. 89. Separarea procedurală este asigurată tehnic prin tipul cererii selectat la depunere.

	
	
	93
	Nu este reglementată situația în care petiționarul califică eronat cererea sa (de exemplu, o cerere de acces la informație care, în realitate, constituie un demers ce vizează un obiect distinct și se supune unui regim juridic diferit de cel al accesului la informație). În asemenea cazuri, există riscul confuziei privind termenul aplicabil de examinare, inclusiv în situațiile în care petiționarul a fost deja informat despre un anumit termen, ceea ce poate genera așteptări legitime și eventuale litigii.
	Nu se acceptă.
În condițiile art. 11 alin. (1)-(2) din Legea nr. 148/2023 și art. 74-75 din Codul administrativ, registratorul are obligația să recalifice cererea în funcție de obiectul real și să o redirecționeze, dacă este cazul, fără a aplica formal termenul declarat inițial de solicitant. Această procedură este reglementată de legislația specială și nu necesită reglementare distinctă în Regulament. Funcționalitatea de recalificare va fi disponibilă în interfața registratorului.

	
	
	94
	Regulamentul nu prevede în mod detaliat criteriile de clasificare a informațiilor sau procedurile prin care utilizatorii pot contesta refuzul accesului. Această lacună poate conduce la limitarea accesului la informațiile de interes public și la reducerea transparenței procesului decizional.
	Nu se acceptă.
Criteriile de clasificare a informațiilor (informații de interes public vs. informații cu acces limitat) sunt stabilite prin art. 7 din Legea nr. 148/2023 și Legea nr. 245/2008 cu privire la secretul de stat și depășește obiectul prezentului Regulament. Procedura de contestare este reglementată de art. 22-24 din Legea nr. 148/2023 (contencios administrativ). Platforma va asigura modulul tehnic de evidență a contestărilor.

	
	
	95
	De asemenea, proiectul nu precizează cine și în ce temei va determina termenele de examinare pentru diferite categorii de solicitări. Lipsa unor reguli clare în acest sens pot atrage interpretări discreționare și pot afecta dreptul petiționarilor la examinarea cererilor într-un termen previzibil.
	Nu se acceptă.
Termenele de examinare nu sunt determinate de Regulament, ci de actele normative speciale: art. 73 alin. (1) Cod administrativ (30 zile pentru petiții) și art. 19 din Legea nr. 148/2023 (15 zile pentru CCIIP). Platforma le calculează automat în funcție de tipul cererii

	
	
	96
	Considerăm necesar ca proiectul să prevadă expres că, în cazul în care autoritatea sesizată constată lipsa competenței de examinare și redirecționează petiția, responsabilitatea pentru plasarea rezultatului examinării revine autorității competente care a primit solicitarea. O asemenea reglementare ar contribui la evitarea incertitudinilor generate de delimitarea competențelor între autorități.
	Nu se acceptă.
Codul administrativ reglementează procedura de readresare a petiției și modul de soluționare a acesteia. Subsecvent, considerăm inoportună dublarea prin proiect a unor norme primare reglementate deja la nivelul Codului.

	
	
	97
	Totodată, nota de fundamentare indică faptul că sistemul de petiționare electronic ar putea ghida petiționarul către autoritatea competentă și ar putea direcționa automat cererile în funcție de relevanța conținutului. Cu toate acestea, nu este clar dacă aceste funcționalități vor fi disponibile la momentul lansării platformei sau urmează a fi dezvoltate ulterior, ceea ce afectează previzibilitatea și evaluarea eficienței mecanismului propus.
	Se acceptă.
Nota de fundamentare a fost ajustată conform propunerii.

	
	
	Observații de ordin tehnico-juridic.
La proiectul de hotărâre:

	
	
	98
	Denumirea hotărârii necesită a fi armonizată cu terminologia utilizată și expusă în cadrul proiectului de lege privind participarea publică în procesul decizional, precum și cu prevederile Conceptului platformei pentru susținerea democrației participative (e-Democrație), aprobat prin Hotărârea Guvernului nr. 564/2024, atât din perspectiva juridico-normativă, cât și sub aspectul corectitudinii formei gramaticale referitoare la denumirea platformei. 
	Nu se acceptă.
Considerăm că obiecția este neclară, deoarece denumirea platformei a fost expusă în concordanță cu Conceptul platformei pentru susținerea democrației participative (e-Democrație), aprobat prin Hotărârea Guvernului nr. 564/2024. Referința la proiectul de lege privind participarea publică în procesul decizional o considerăm irelevantă, întrucât, deocamdată, aceasta nu a intrat în vigoare.

	
	
	99
	După adoptarea proiectului de lege privind participarea publică în procesul decizional, drept temei pentru adoptarea prezentei hotărâri vor servi și prevederile art. 9, fapt care va trebui reflectat în denumirea și conținutul preambulului la hotărâre.
	Nu se acceptă.
Drept temei legal pentru aprobarea hotărârii servesc actele normative în vigoare. 

	
	
	100
	În vederea respectării exigențelor privind uniformitatea terminologiei utilizate în actele normative, se recomandă uniformizarea atât a denumirii platformei „e-Democrație”, cât și a termenului/noțiunii utilizate în conținutul proiectului de lege privind participarea publică în procesul decizional și al prezentului proiect de hotărâre.
	Nu se acceptă.
A se vedea argumentarea expusă la obiecția nr. 98.

	
	
	101
	Se recomandă schimbarea denumirii Regulamentului - „Regulamentul privind modul de ținere a resursei informaționale a platformei „e-Democrație” pentru susținerea democrației participative”.
	Nu se acceptă.
Denumirea propusă pentru proiectul Regulamentului a fost expusă cu respectarea prevederilor cadrului normativ care reglementează domeniul informatizării și al resurselor informaționale de stat.

	
	
	102
	Se recomandă includerea în conținutul proiectului de hotărâre a unei trimiteri prescurtate la denumirea platformei „e-Democrație” pentru susținerea democrației participative, după cum urmează: „(în continuare - platforma e-Democrație)”, în vederea utilizării uniforme a acestei noțiuni pe parcursul textului actului normativ.
	Nu se acceptă.
Abrevierea este inclusă în textul proiectului de Regulament; introducerea suplimentară în hotărâre nu este necesară.

	
	
	103
	Se propune reformularea și uniformizarea pct. 3 și 4, precum și a terminologiei utilizate pe întreg parcursul hotărârii, întrucât formularea actuală a pct. 3 („..., a petițiilor individuale prelucrarea mesajelor de feedback, ...”) este neclară și poate genera interpretări ambigue. În special, se impune clarificarea structurii și coerenței textului, prin delimitarea corectă a categoriilor de cereri (cereri de comunicare a informațiilor de interes public, petiții colective, petiții individuale, mesaje de feedback), precum și prin asigurarea unei exprimări unitare. Totodată, se recomandă revizuirea redacției în sensul formulării coerente a scopului platformei, astfel încât să rezulte explicit că aceasta este destinată prelucrării tuturor tipurilor de solicitări menționate și desfășurării consultărilor publice (inclusiv sondaje de opinie) ca parte a procesului decizional.
	Se acceptă parțial.
Pct. 3 a fost modificat pentru claritate. 

	
	
	104
	Având în vedere conținutul pct. 6 din proiectul de hotărâre, recomandăm includerea acestuia în conținutul Regulamentului din anexa nr. 1.
	Nu se acceptă.
Norma are un caracter explicativ cu impact semnificativ asupra modului de înregistrare a cererilor de comunicare a informațiilor de interes public. Subsecvent, este oportună includerea acestei norme nemijlocit în proiectul de hotărâre, nu în anexa nr.1 a acestuia.

	
	
	105
	La pct. 7 din hotărâre cuvintele „de 1 ianuarie 2027” se va substitui prin cuvintele „intrării în vigoare a prezentei hotărâri”.
	Nu se acceptă.
Norma urmează a fi examinată în corelare cu pct.5 din proiectul de hotărâre.

	
	
	106
	Cu privire la pct. 8 textul „precum și din alte surse neinterzise de legislație”  este vagă și lipsită de precizie, contravenind cerințelor de claritate și previzibilitate stabilite de Legea nr. 100/2017. Norma permite interpretări extensibile și creează riscuri de aplicare arbitrară. Se impune enumerarea exhaustivă a surselor financiare admise.
	Nu se acceptă.
Norma, în opinia autorului proiectului, este una predictibilă și nu depășește prevederile cadrului normativ. Atâta timp cât alte acte normative nu interzic posibilitatea de a finanța dezvoltarea de funcționalități, mentenanța și administrarea sistemului și din alte surse decât din bugetul de stat, nu este clară care ar fi „riscurile arbitrare” de finanțare a prevederilor prezentului proiect.
Suplimentar, atragem atenția că formularea propusă este una pe larg utilizată nu doar în Hotărâri ale Guvernului în vigoare care reglementează modul de finanțare al resurselor și sistemelor informaționale de stat, dar și al altor acte normative la nivel de lege sau Hotărâre de Guvern din alte domenii de reglementare.

	
	
	La Regulament:

	
	
	107
	Denumirea regulamentului nu este clară și necesită a fi redactată.
	Nu se acceptă.
Obiecția nu indică o formulare eronată concretă; denumirea a fost expusă cu respectarea cadrului privind informatizarea și resursele informaționale de stat (a se vedea obiecția nr. 101).

	
	
	108
	Potrivit art. 54 alin. (1) lit. c) din Legea nr. 100/2017, terminologia utilizată este constantă, uniformă și corespunde celei utilizate în alte acte normative. Astfel, întru respectarea normei citate, sugerăm conformarea denumirii platformei prevăzute la art. 9 din proiectul legii privind participarea publică în procesul decizional cu prevederile Regulamentului. Totodată, există o neconcordanță între formularea „resursei informaționale formate de platforma” din denumirea Regulamentului (Anexa nr. 1) cu textul „a resursei informaționale a platformei” prevăzut la pct. 1 din Regulament.
Aceeași obiecție se referă la denumirea Capitolului II și textul pct. 4, unde sunt utilizate formulări diferite „în domeniul” și „din domeniul”.
	Se acceptă.
Textul a fost perfecționat sub aspect redacțional.

	
	
	109
	Numerotarea punctelor din Regulament (pct. 15, 16, 21 și 22) se repetă, generând confuzie și lipsă de claritate în structura actului normativ. Se recomandă corectarea numerotării pentru a asigura coerența și ușurința de aplicare a dispozițiilor.
	Se acceptă.

	
	
	110
	La pct. 2, cuvintele „resursei informaționale” se vor substitui prin cuvintele „platformei e-Democrație”. Totodată, textul „modalitatea de ținere a resursei informaționale” se va exclude, întru respectarea normelor de tehnică legislativă și evitării tautologiilor. La fel, având în vedere normele tehnicii legislative, cuvântul „completare” se va exclude.
	Nu se acceptă.
A se vedea argumentarea de la obiecția nr. 101.

	
	
	111
	La pct. 5 textul „și alte mijloace financiare, conform legislației” este ambiguu și nu întrunește rigorile tehnicii legislative. Se recomandă specificarea expresă a categoriilor de mijloace financiare permise, pentru a asigura transparența și legalitatea utilizării fondurilor. Nu este clară noțiunea de „furnizorii datelor” din considerente că „depunerea petițiilor sau cererilor” nu este furnizarea de date.
	Nu se acceptă.
A se vedea argumentarea de la obiecția nr. 106.

	
	
	112
	In titlul Capitolului III cuvintele „resursei informaționale” se vor substitui prin cuvintele „platformei e-Democrație”.
	Nu se acceptă.
A se vedea argumentarea de la obiecția nr. 101.

	
	
	113
	La pct. 8.6 de revizui textul „la solicitarea posesorului”, luând în considerație că anume „posesorul” are dreptul de a suspenda funcționarea platformei e-Democrație.
	Se acceptă.
Subpct. 8.6 a fost modificat.

	
	
	114
	La pct. 9, textul „resursei informaționale formată de platforma e-Democrație” se substituie cu cuvintele „platformei e-Democrație”, obiecția data o adresăm și la pct. 6 și 7.
	Nu se acceptă.
A se vedea argumentarea de la obiecția nr. 101.

	
	
	115
	La pct. 9.1. nu este clar ce se are în vedere prin textul „să asigure condițiile juridice, organizatorice și financiare”. Se recomandă concretizarea acestor condiții sau detalierea măsurilor corespunzătoare pentru a asigura claritatea și previzibilitatea normei.
	Nu se acceptă.
Redacția subpct. 9.1 este conformă cu prevederile art.72 alin. (2) din Legea nr. 467/2003.

	
	
	116
	Proiectul nu reglementează în mod expres drepturile și obligațiile destinatarului, ceea ce generează un vid normativ și poate duce la incertitudini în aplicarea prevederilor. 
	Nu se acceptă.
Pct. 14 și 15 reglementează drepturile și obligațiile furnizorului și destinatarului datelor. 

	
	
	117
	Conținutul pct. 11.5. dublează, în esență, prevederile pct. 11.3, fără a aduce elemente normative suplimentare.
	Se acceptă.
Subpct.  11.5, în redacția inițială a proiectului, a fost exclus.

	
	
	118
	Pct. 20 reglementează prelucrarea datelor fără a stabili elemente esențiale, precum perioada de stocare, scopul determinat al prelucrării și drepturile persoanelor vizate.  Lipsa acestor precizări afectează claritatea și conformitatea normei, fiind necesară completarea dispoziției în vederea asigurării respectării cadrului legal aplicabil în materia protecției datelor cu caracter personal.
	Se acceptă.
Proiectul Regulamentului a fost completat cu un pct. nou cu următorul cuprins:
„În cazul în care, prin intermediul platformei e-Democrație, sunt prelucrate categorii speciale de date cu caracter personal, această prelucrare se realizează în conformitate cu art. 6 din Legea nr. 133/2011 privind protecția datelor cu caracter personal.”

	
	
	119
	Pct. 23 și 24 prevăd în mod identic măsuri privind securitatea informațională a platformei e-Democrație, ceea ce creează repetiție inutilă și afectează claritatea normei. Reglementările referitoare la Planul de continuitate se regăsesc exclusiv în aceste două puncte, fără a fi clar precizat ce Plan este vizat și care sunt acțiunile ce trebuie întreprinse (în conținutul proiectului alte referiri la acest Plan nu există). Se recomandă ca acțiunile preconizate să fie incluse expres în conținutul Regulamentului, pentru a asigura aplicarea efectivă, transparentă și corectă a dispozițiilor privind securitatea informațională a platformei. 
	Se acceptă.
Pct. 24, în redacția inițială a proiectului, a fost exclus.


	
	
	120
	În Pct. 30, acronimul SI RSSP nu este explicat, ceea ce poate genera neclarități privind sistemul menționat.
	Se acceptă.
Pct. 30, în redacția inițială a proiectului, a fost exclus.

	
	
	121
	Pct. 31 prevede posibilitatea suspendării funcționării platformei sau limitării accesului utilizatorilor în anumite situații, fără a stabili criterii clare, obiective și transparente pentru aplicarea acestor măsuri. O astfel de reglementare poate genera aplicarea arbitrară, cu riscul restrângerii nejustificate a libertății de exprimare și a participării cetățenilor la procesele democratice. Se impune detalierea condițiilor, procedurii și garanțiilor aferente.
	Nu se acceptă.
Criteriile pentru suspendarea accesului la funcționalitățile platformei e-Democrație sunt stabilite la subpct. 31.1-31.3. Totodată, sunt acte normative speciale care reglementează în detalii cum au loc asemenea proceduri.

	
	
	122
	Pct. 33 prevede că controlul intern este realizat de posesorul datelor. În această formă, controlul efectuat de aceeași instituție care administrează sistemul nu asigură independența necesară, ceea ce poate compromite obiectivitatea și transparența procesului de verificare. Totodată, nu este precizat cine stabilește instituțiile abilitate să efectueze controlul extern asupra creării, organizării și funcționării platformei e-Democrație.
Prin urmare, se recomandă instituirea unui mecanism de control extern sau independent, pentru garantarea unui cadru de supraveghere imparțial și eficient, și indicarea expresă a autorității sau mecanismului responsabil de desemnarea instituțiilor abilitate pentru controlul extern.
	Se acceptă parțial. 
În versiunea definitivată a proiectului pct. 33 a fost completat cu „conform cadrului normativ”, care determină subiecții controlului extern (a se vedea obiecția nr. 48). Instituirea unui mecanism de control extern independent distinct și indicarea autorității de desemnare nu se preiau, mecanismul de control intern și extern fiind reglementat de Regulament.

	21
	Serviciul Tehnologia Informației și 
Securitate 
Cibernetică
(Nr. 1.4/631/26 din 24.03.2026)
	Cu referire la proiectul de regulament:

	
	
	123
	Se recomandă reexaminarea utilizării sintagmei „administrator de sistem” pe tot parcursul proiectului întrucât aceasta face trimitere la sistem informațional în timp ce obiectul prezentului regulament îl constituie resursa informațională formată de platforma e-Democrație. Se propune utilizarea sintagmei „administrator al accesului la resursa informațională”.
	Nu se acceptă.
Considerăm oportun utilizarea terminologiei acceptate la nivel internațional („system administrator”, iar traducerea în limba română fiind „administrator de sistem” dat fiind rolul strict tehnic gestionat și delegat de posesorul sistemului informațional.

	
	
	124
	Se recomandă revizuirea punctului 9 subpunctele 9.3, 9.5 și 9.6, pct. 10, precum și a pct. 23, pct. 25, pct. 27, pct. 28, pct. 31 și pct. 32 întrucât acestea conțin în redactarea actuală elemente specifice sistemului informațional/platformei tehnice deși prezentul regulament are ca obiect resursa informațională. Autorul urmează să reexamineze aceste prevederi prin prisma distincției dintre noțiunile de „resursă informațională” și „sistem informațional” reglementate de Legea nr. 467/2003 cu privire la informatizare și la resursele informaționale de stat, și să aprecieze dacă acestea necesită reformulare sau, după caz, excludere. 
Totodată, deși documentul este prezentat ca regulament privind modul de ținere a resursei informaționale formate de platforma e-Democrație, în mai multe prevederi sunt utilizați termeni specifici sistemelor informaționale precum „funcționarea platformei”, „dezvoltarea”, „mentenanța”, „exploatarea”, „funcționalitățile platformei”, „suport tehnic”, „modificări ale condițiilor tehnice de funcționare”, „complex de mijloace software și hardware”, „suspendarea funcționării”, „dificultăți tehnice” etc.
	Se acceptă parțial.
Substituirile terminologice concrete au fost operate (a se vedea obiecțiile nr. 128-142, acceptate). Reconceptualizarea integrală prin separarea RI de SI nu se preia, întrucât platforma și resursa informațională sunt indisociabile funcțional, Regulamentul folosind terminologia specifică fiecărei dimensiuni.

	
	
	125
	În conformitate cu terminologia utilizată în Legea nr. 467/2003 există o distincție clară între sistem informațional și resursă informațională. Pentru sistemele informaționale sunt utilizate noțiuni precum funcționare, exploatare, dezvoltare, mentenanță, măsuri tehnice etc. iar pentru resursele informaționale terminologia corectă este crearea, ținerea, gestionarea, actualizarea, utilizarea datelor etc.
	Se ia act.

	
	
	126
	De asemenea, este necesară reexaminarea abrevierii resursei informaționale.
În redacția actuală, abrevierea utilizată face trimitere la platforma e-Democrație, în timp ce obiectul regulamentului îl constituie resursa informațională formată de această platformă. 
În acest sens, pentru asigurarea coerenței terminologice se propune ajustarea abrevierii, ca exemplu: resursa informațională formată de platforma e-Democrație – RI e-Democrație.
	Nu se acceptă.
Expresia „platforma e-Democrație” a fost folosită pentru a evita încărcarea textului cu sintagme repetitive și a facilita lectura.

	
	
	127
	La pct. 5 sunt incluse prevederi referitoare la resursele financiare necesare pentru dezvoltarea, mentenanța și exploatarea platformei, deși Capitolul II este consacrat subiecților raporturilor juridice din domeniul creării și ținerii resursei informaționale. În plus, asemenea prevederi vizează infrastructura tehnologică a platformei iar nu resursa informațională propriu-zisă.
Se recomandă excluderea acestor aspecte.
	Se acceptă. 

	
	
	128
	Pct. 8:
 - subpct. 8.1 cuvântul „dezvoltarea” se va substitui cu cuvântul „actualizarea” 
-subpct. 8.2 cuvântul „procesului” se va substitui cu cuvântul „modului” iar cuvântul „funcționare” se va substitui cu cuvintele „gestionare și utilizare”. 
-subpct. 8.4 cuvântul „funcționare” se va substitui cu cuvintele „modul de gestionare”. 
-subpct. 8.6 textul este formulat neclar și necesită reformulare întrucât redacția actuală „posesorul .... suspendă la solicitarea posesorului” este confuză. Totodată, cuvintele „să suspende funcționarea” se vor substitui cu cuvintele „să limiteze temporar accesul la” întrucât resursa informațională (datele) nu desfășoară „activitate”, în practică se poate suspenda funcționarea sistemului informațional sau se poate limita accesul la resursa informațională. Totodată, cuvântul „sistem” urmează a fi reexaminat în vederea precizării exacte a noțiunii avute în vedere.
	Se acceptă.
Modificările au fost operate la toate normele expuse în obiecție.

	
	
	129
	Pct. 9: 
- subpct. 9.1 cuvântul „funcționarea” se va substitui cu cuvintele „gestionarea și utilizarea”. 
- subpct. 9.2 cuvintele „funcționarea neîntreruptă” se vor substitui cu cuvintele „disponibilitatea și accesul continuu”. 
-subpct. 9.7 cuvintele „tehnice de funcționare” se vor substitui cu cuvintele „de utilizare”. 
-subpct. 9.8 textul „implementarea măsurilor organizatorice și tehnice necesare pentru asigurarea protecției și confidențialității” se va substitui cu sintagma „asigurarea protecției, securității și confidențialității”. 
-subpct. 9.10 cuvântul „exploatare” se va substitui cu cuvântul „utilizare”.
	Se acceptă.
Modificările au fost operate la toate normele expuse în obiecție

	
	
	130
	Pct. 11:
 - subpct. 11.2 textul „funcționalitățile platformei e-Democrație” se va exclude. 
-subpct. 11.3 textul „spațiul informațional al” se va substitui cu textul „datele din cadrul”. 
-subpct. 11.6 cuvântul „funcționarea” se va substitui cu cuvântul „utilizarea”. 
-subpct. 11.7 cuvântul „funcționarea” se va substitui cu cuvântul „utilizarea”.
	Se acceptă.
Modificările au fost operate la toate normele expuse în obiecție

	
	
	131
	Pct. 12: 
- subpct. 12.8 cuvântul „tehnice” se va exclude. 
-subpct. 12.9 cuvântul „funcționalitățile” se va substitui cu cuvântul „datele”.
	Se acceptă.
Modificările au fost operate la toate normele expuse în obiecție

	
	
	132
	Pct. 14:
 - subpct. 14.1 cuvântul „funcționalitățile” se va substitui cu cuvântul „datele”. 
-subpct. 14.6 cuvântul „funcționarea” se va substitui cu cuvântul „utilizarea”. 
-subpct. 14.7 cuvântul „funcționării” se va substitui cu cuvântul „utilizării”.
	Se acceptă.
Modificările au fost operate la toate normele expuse în obiecție

	
	
	133
	Pct. 15: 
- subpct. 15.1 cuvintele „utilizeze funcționalitățile” se va substitui cu cuvântul „acceseze”. 
- subpct. 15.5 cuvântul „tehnice” se va exclude.
	Se acceptă.
Modificările au fost operate la toate normele expuse în obiecție

	
	
	134
	Denumirea Capitolului IV textul „ȘI ASIGURAREA FUNCȚIONĂRII” se va substitui cu textul „ , GESTIONAREA ȘI UTILIZAREA”. 
De asemenea, se constată că începând cu Capitolul IV, numerotarea punctelor este eronată. Astfel, este necesară revizuirea și corectarea numerotării pe tot parcursul documentului începând cu capitolul menționat.
	Se acceptă

	
	
	135
	Pct. 22 (din Capitolul V) cuvintele „dezvoltare și exploatare” se vor substitui cu cuvintele „gestionare și utilizare”.
	Se acceptă. 

	
	
	136
	Pct. 24 se va exclude întrucât dublează pct. 23.
	Se acceptă.

	
	
	137
	Pct. 26: 
- subpct. 26.1 textul „prin rețelele de transport de date guvernamentale” se va substitui cu textul „prin canale securizate de comunicații utilizate pentru transmiterea datelor” întrucât formularea actuală face trimitere la servicii specifice Sistemului de telecomunicații al autorităților administrației publice, fără ca acestea să fie disponibile în mod uniform pentru toți subiecții vizați de proiect. Potrivit pct. 3 din proiectul de hotărâre, resursa informațională e-Democrație urmează să fie utilizată obligatoriu de o categorie mai largă de autorități și structuri, inclusiv de servicii publice desconcentrate, în timp ce Hotărârea Guvernului nr. 840/2004 cu privire la crearea Sistemului de telecomunicații al autorităților administrației publice se aplică doar entităților prevăzute în lista aprobată prin aceasta. 
-subpct. 26.3 textul „speciale tehnice și de program” se va exclude iar textul „cauzează defecțiuni în funcționarea complexului tehnic și de program” se va substitui cu textul „afectează securitatea acestora”. 
-subpct. 26.5 cuvântul „funcționării” se va substitui cu cuvintele „accesului la datele”.
	Se acceptă.
Modificările au fost operate la toate normele expuse în obiecție

	
	
	138
	Pct. 29 cuvintele „funcționalitățile și” se vor exclude.
	Se acceptă. 

	
	
	139
	Pct. 30 se va exclude întrucât dublează pct. 28.
	Se acceptă. 

	
	
	140
	Pct. 33 în tot cuprinsul punctului, la toate cele trei mențiuni, cuvintele „organizarea și funcționarea” se vor substitui cu cuvintele „gestionarea și utilizarea”.
	Se acceptă. 

	
	
	141
	Pct. 34 cuvintele „organizarea funcționării” se vor substitui cu cuvântul „gestionarea”.
	Se acceptă. 

	
	
	142
	Pct. 35 cuvântul „administrarea” se va substitui cu cuvântul „gestionarea” iar cuvintele „și asigurarea funcționării” se vor exclude.
	Se acceptă. 

	
	
	143
	Pct. 36 cuvintele „informației din sistem” se vor substitui cu sintagma „datelor din cadrul RI e Democrație”.
	Se acceptă. 
Cuvintele „informației din sistem” au fost substituite cu cuvintele „platformei e-Democrație”

	22
	Consiliul Superior al Magistraturi
(Nr.765 din 20.03.2026)
	Lipsa propunerilor și obiecțiilor.

	23
	Banca Națională a Moldovei
(Nr. 31-002/38/1588 din 01.04.2026)
	144
	Remarcăm că punctele 3- 4 din proiectul de hotărâre delimitează diferit subiecții care utilizează platforma pentru susținerea democrației participative (e-Democrație) (în continuare – platforma e-Democrație), instituind caracterul obligatoriu al utilizării platformei pentru autoritățile din subordinea Guvernului și cu titlu de recomandare pentru alte autorități și instituții publice. 
Din prevederile pct. 4 din proiectul de hotărâre, deducem că utilizarea platformei e-Democrație este facultativă pentru autoritățile publice, altele decât cele subordonate Guvernului, inclusiv pentru Banca Națională a Moldovei, care este persoana juridică publică autonomă, potrivit art. 1 alin. (2) din Legea nr. 548/1995 cu privire la Banca Națională a Moldovei. 
Prin urmare, în vederea delimitării clare a subiecților vizați de obligația de utilizare a platformei e-Democrație, în linie cu prevederile pct. 3, propunem ajustarea corespunzătoare a pct. 5-6 din proiectul de hotărâre, care, prin referința la furnizorii de informații, instituie implicit obligația de utilizare a platformei e-Democrație pentru prelucrarea cererilor de comunicare a informațiilor de interes public, nu doar pentru autoritățile subordonate Guvernului, dar și pentru autoritățile publice autonome, care potrivit pct. 4 din proiectul de hotărâre, au dreptul, dar nu și obligația de utilizare a acestei platforme. 
Suplimentar, propunem revizuirea pct. 3-4 din proiectul de hotărâre, sub aspect redacțional, precum și uniformizarea terminologiei utilizate (de ex: mesaje de feedback, oferite de persoane fizice sau juridice versus mesaje de feedback, oferite de cetățenii și companii).
	Se acceptă parțial.
Pct. 3 și 4 au fost revizuite redacțional (a se vedea obiecțiile nr. 21, 55, 103). Ajustarea propusă a pct. 5-6 nu se preia, întrucât obligația de înregistrare a cererilor în registrul ținut în platformă decurge din art. 15 alin. (1) coroborat cu art. 5 lit. a)-c) din Legea nr. 148/2023, doar Registrul cererilor fiind mecanism obligatoriu de înregistrare.

	
	
	145
	La Capitolul IV din proiectul Regulamentului privind modul de ținere a resursei informaționale formate de platforma pentru susținerea democrației participative (eDemocrație) (în continuare – Regulament), recomandăm revizuirea oportunității menținerii prevederilor pct. 18, având în vedere că răspunderea utilizatorilor, inclusiv pentru veridicitatea și corectitudinea datelor și informațiilor incluse, constituie obiectul de reglementare al Capitolului VI „Controlul și Răspunderea” din Regulament.
	Se acceptă parțial.
Pct. 18 și 19 au fost modificate (redacție nouă) ca urmare a obiecției nr. 81.

	
	
	146
	La pct. 19 din Regulament, se impune obligația utilizatorilor de a asigura utilizarea identificatorilor obiectelor informaționale atribuiți de platforma e-Democrație, inclusiv în propriile sisteme informaționale de management al documentelor. Această prevedere presupune integrarea bidirecțională între platformă și sistemele interne ale utilizatorilor: platforma transmite cereri și identificatori, iar sistemul intern al utilizatorului transmite răspunsuri și actualizări de status. Totodată, Regulamentul nu conține prevederi privind obligațiile posesorului (AGE) de a pune la dispoziția utilizatorilor interfețe programatice (API) documentate care să permită integrarea automatizată cu sistemele interne de management al documentelor. Nota de fundamentare menționează „expunerea API” și „comunicarea bazată pe mesaje” ca principii de arhitectură (secțiunea 4.2), dar aceste principii nu se regăsesc în textul Regulamentului. Implementarea de către utilizatori a obligației prevăzute la pct. 19 nu este posibilă în absența unor interfețe programatice documentate furnizate de posesor. În acest context, propunem completarea proiectului cu prevederi suplimentare care să prevadă că posesorul va asigura punerea la dispoziția utilizatorilor a interfețelor programatice (API) documentate, care să permită integrarea automatizată a platformei e-Democrație cu sistemele informaționale interne de management al documentelor ale utilizatorilor, iar documentația tehnică a interfețelor programatice să fie publicată și actualizată de către posesor cu cel puțin 6 luni înainte de data la care utilizarea platformei devine obligatorie.
	Se acceptă parțial.  
Pct. 30 din Conceptul Platformei e-Democrație a fost expus în redacție nouă, în sensul reglementării interacțiunii platformei cu alte resurse și sisteme informaționale. Aspectele tehnice de interconexiune (prin API) nu fac obiectul proiectului și nici a Hotărârii Guvernului nr. 565/2024. 
A se vedea și argumentarea de la obiecția nr. 51.

	
	
	147
	La Capitolul VI pct. 33 din Regulament, remarcăm efectuarea controlului extern asupra respectării cerințelor privind crearea, organizarea și funcționarea platformei eDemocrație de către „instituțiile abilitate”, fără a specifica care anume instituții sunt vizate. Pentru claritate, propunem completarea prevederilor pct. 33 în acest sens.
	Se acceptă parțial. 
Pct. 33 a fost completat cu „conform cadrului normativ” (a se vedea obiecțiile nr. 48 și 122); enumerarea exhaustivă a instituțiilor nu se preia.
A se vedea și argumentarea de la obiecția nr. 122.

	
	
	148
	Sub aspect redacțional, propunem actualizarea anului indicat în proiectul regulamentului – 2025, revizuirea numerotării punctelor Regulamentului (Capitolul IV) și definirea abrevierii „SI RSSP” la pct. 30 din Regulament
	Se acceptă.

	
	
	149
	În privința modificărilor operate la „Conceptul platformei pentru susținerea democrației participative (e-Democrație), aprobat prin Hotărârea Guvernului nr. 564/2024, remarcăm că proiectul de hotărâre propune substituirea noțiunii „inițiativă civică”, cu noțiunea „petiții colective”. În acest context, atenționăm că inițiativă civică ca acțiune distinctă, prin care cetățenii RM pot propune inițierea elaborării deciziilor la nivel național sau local, este reglementată în cuprinsul proiectului de lege privind participarea publică în procesul decizional, număr unic 124/CS/2026. Prin urmare, considerăm necesară corelarea proiectului de hotărâre cu proiectul de lege privind participarea publică în procesul decizional, promovat de Cancelaria de Stat, pentru a evita lipsa coerenței reglementărilor privind participarea publică în procesul decizional.
	Nu se acceptă.
A se vedea și argumentarea de la obiecția nr. 6.

	Expertizare/Informare

2.
	Ministerul Justiției
( Nr. 04/1-6730 din 16.06.2026)
























	1
	Referitor la prevederile pct. 8, pct. 34 și pct. 35 referitor la dreptul posesorului de a suspenda funcționarea platformei în timpul efectuării lucrărilor profilactice, în cazul apariției unor riscuri pentru sistem și apariției dificultăților tehnice, considerăm necesară completarea proiectului cu prevederi privind efectele asupra calculării termenelor legale și procedura de informare a utilizatorilor.
	Se acceptă.
Proiectul Regulamentului a fost completat cu pct. 27 – 30 care reglementează efectele suspendării activității platformei asupra calculării termenelor legale și procedura de informare a utilizatorilor.
Totodată, ținând cont de faptul că reglementările aferente suspendării platformei se referă la ținerea, gestionarea și utilizarea resursei informaționale, pct. 25 – 30 au fost transferate din Capitolul V în Capitolul IV. 

	
	
	La Anexa nr. 2:

	
	
	2
	La sbp. 14.1 se va revizui numerotarea elementelor structurale, dat fiind că lipsesc sbp. 29.4.3 și 29.4.6.
	Se acceptă.
Sbp 14.1 a devenit Sbp. 16.1, fiind numerotate elementele structurale  conform solicitării în ordine consecutivă.

	
	
	3
	La sbp. 14.2 cratima se va substitui cu conjucția „și”, or, cratima se utilizează pentru a evita enumerarea a mai mult de două elemente structurale consecutive.
	Se acceptă.
Sbp 14.2 a devenit a devenit sbp 16.2. Modificările au fost operate conform solicitării autorului avizului 

	
	
	4
	La pct. 15 referitor la cuprinsul sbp. 30.4 recomandăm excluderea acronimul „etc.”, deoarece semnificația acestuia este periculoasă sub aspect de interpretare extensivă.
	Se acceptă.
Pct a devenit pct. .17, textul „(petiții individuale sau colective etc.)” a fost exclus.

	
	
	5
	La pct. 16 în dispoziția de modificare cuvintele „următoarea redacție” se vor substitui cu cuvintele „următorul cuprins”, conform normelor de tehnică legislativă.


	Se acceptă.
Pct 16 a devenit pct. 18. Modificările au fost operate. 



	
	Centrul 
Național 
Anticorupție 
( Nr. 06/2/10980 din 17.06.2026) 	







	
	


Proiectul nu conține factori și riscuri de corupție.
	Se ia act.


 

	3.
	Ministerul Muncii și Protecției Sociale
( Nr. 05/3215 din 15.06.2026)
	6
	La Anexa 1 pct. 22 cuvintele „trebuie să garanteze respectarea” se substituie cu „garantează respectarea”. Cuvintele „trebuie să garanteze” utilizate în textul normei nu asigură realizarea principiilor enumerate, dar are sensuri multiple, care rezidă în discreția factorilor de decizie din cadrul instituției implementatoare.
	Se acceptă.
Modificările au fost operate conform solicitării autorului avizului.

	3.
	Ministerul 
Infrastructurii și Dezvoltării 
Regionale
( Legiferare)

	

Lipsa propunerilor și obiecțiilor.

	4.
	Consiliul Superior al Magistraturii
( Legiferare)
	Lipsa propunerilor și obiecțiilor.

	5.
	Ministerul 
Sănătății 
( Legiferare)
	Lipsa propunerilor și obiecțiilor.

	6.
	Ministerul 
Afacerilor Externe
( Legiferare)
	Lipsa propunerilor și obiecțiilor.

	7.
	Cancelaria de Stat (Direcția drepturile omului și 
cooperarea cu 
societatea 
civilă)
( Legiferare)
	Lipsa propunerilor și obiecțiilor.

	8.
	Ministerul Afacerilor Interne 
( Legiferare)
	Lipsa propunerilor și obiecțiilor.

	9.
	Ministerul 
Educației
( Legiferare)
	Lipsa propunerilor și obiecțiilor.

	10.
	Ministerul Energiei
( Nr. 10-1502 din 09.06.2026)
	Lipsa propunerilor și obiecțiilor.

	11.
	Agenția Servicii 
Publice
( Nr. 01/5386 din 09.06.2026)
	Lipsa propunerilor și obiecțiilor.

	12.
	Aparatul 
Președintelui
( Nr. 2/2 – 06 – 717 din 11.06.2026)
	Lipsa propunerilor și obiecțiilor.

	13.
	Centrul Național pentru Protecția Datelor cu Caracter Personal
( Nr. 04-01/2153 din 16.06.2026)
	Lipsa propunerilor și obiecțiilor.

	14.
	Consiliului Superior al Procurorilor
( Nr. 5/1-01d/26-1400 din 16.06.2026)
	Lipsa propunerilor și obiecțiilor.

	15
	Ministerul 
Finanțelor
( Nr. 01/7 - 02/28 din 15.06.2026)
	Lipsa propunerilor și obiecțiilor.




Secretară de stat 					         		Michelle ILIEV
Uz-Intern
Uz-Intern
2

